polyglot-tagger/wikipedia-language-snippets-filtered huggingface dataset:
ಲೈಂಗಿಕ ವಿಜ್ಞಾನದ ಪತ್ರಿಕೆಯ ಕೊರತೆಯನ್ನು ತುಂಬಲು ‘ಕಾಮಕಲಾ’ ಎಂಬ ಪತ್ರಿಕೆಯನ್ನು ಪ್ರಾರಂಭಿಸಿದರಾದರೂ, ಸ್ವಾತಂತ್ರ್ಯ ಪೂರ್ವದ ಬಿಗಿ ನೀತಿಯ ಪತ್ರಿಕಾ ಕಾನೂನಿನಿಂದ ಕೋರ್ಟು ಮೆಟ್ಟಿಲು ಹತ್ತಬೇಕಾಗಿಬಂದರೂ ಧೈರ್ಯಗೆಡದೆ ಪತ್ರಿಕೆಯ ಧ್ಯೇಯೋದ್ದೇಶಗಳನ್ನು ವಿವರಿಸಿ ಗೆದ್ದು ಬಂದರು. ಲೈಂಗಿಕ ವಿಜ್ಞಾನದ ಹೆಸರಿನಿಂದ ಇದೇ ಮಾದರಿಯ ಅನೇಕ ಅಶ್ಲೀಲ ಪತ್ರಿಕೆಗಳು ಹುಟ್ಟಿಕೊಂಡಿದ್ದರಿಂದ ತಮ್ಮ ಪತ್ರಿಕೆಯನ್ನು ನಿಲ್ಲಿಸಬೇಕಾಯಿತು.
ಶ್ರೀ ಮುಳ್ಳಪುಡಿ ವೆಂಕಟ ರಮಣ ಒಂದು ಮಧ್ಯಮವರ್ಗದ ಸಾಂಪ್ರದಾಯಿಕ ಕುಟುಂಬದಲ್ಲಿ ಜನಿಸಿದರು.ಅವರು ತಮ್ಮ ಬಾಲ್ಯವನ್ನು ಹೆಚ್ಚಾಗಿ ಆಂಧ್ರಪ್ರದೇಶದ ರಾಜಮಂತ್ರಿಯ ಬಳಿ ಇರುವ ಧೊವಲೇಶ್ವರಂ ಎಂಬ ಪುಟ್ಟ ಗ್ರಾಮದಲ್ಲಿ ಕಳೆದರು. ಇವರಿಗೆ ಒಬ್ಬ ಅಕ್ಕ ಮತ್ತು ತಮ್ಮ ಇದ್ದಾರೆ. ರಮಣರ ಕುಟುಂಬದವರು ಬಹಳ ಸಂತೋಷದಿಂದರು. ರಮಣರಿಗೆ ಒಂಬತ್ತು ವರ್ಷಗಳಿದ್ದಾಗ ಅವರ ತಂದೆಯನ್ನು ಕಳೆದುಕೊಂಡರು. ಇದರಿಂದ ಅವರ ಮನೆಯಲ್ಲಿ ಹಣಕಾಸಿನ ತೊಂದರೆ ಉಂಟಾಗಿ ಉತ್ತಮ ಅವಕಾಶಗಳನ್ನು ಅರಸಿ ಅವರು ಚೆನೈಗೆ ಸ್ಥಳಾಂತರರಾದರು. ರಮಣರ ತಾಯಿ ಶ್ರೀಮತಿ ಆದಿಲಕ್ಷ್ಮಿ ಇಂತಹ ಪರಿಸ್ಥಿತಿಯಲ್ಲಿ ಕುಟುಂಬ ನಿರ್ವಹಿಸುವ ಎಲ್ಲಾ ಜವಾಬ್ದಾರಿಯನ್ನು ತೆಗೆದುಕೊಂಡರು. ರಮಣರು ಮದ್ರಾಸಿನಲ್ಲಿ ತಮ್ಮ ಓದನ್ನು ಮುಗಿಸಿದರು. ತಮ್ಮ ಅಧ್ಯಯನದ ದಿನಗಳಲ್ಲಿ ತೆಲುಗು ಭಾಷೆಯ ಕಥೆಗಳನ್ನು ಬರೆಯುವ ಆಸಕ್ತಿಯನ್ನು ಬೆಳಸಿಕೊಂಡರು. ಇದೇ ಸಂದರ್ಭದಲ್ಲಿ ಅವರು ಬಾಪು ಅವರ ಜೊತೆ ಸೇಹ್ನವನ್ನು ಬೆಳೆಸಿದರು. ಇವರಿಬ್ಬರು ಒಳ್ಳೆಯ ಕಲಾವಿದರು. ರಮಣರು ಬರೆಯುವ ಕಲೆ ಇತ್ತು, ಬಾಪುವಿಗೆ ಚಿತ್ರಕಲೆಯ ಪ್ರತಿಭೆ ಇತ್ತು. ಅವರು ತಮ್ಮ ಪ್ರತಿಭೆಯನ್ನು ಸರಿಯಾಗಿ ಉಪಯೋಗಿಸಿ ಕೊಂಡು ತೆಲುಗು ಚಿತ್ರರಂಗಕ್ಕೆ ಉತ್ತಮಕೊಡುಗೆಗಳನ್ನು ನೀಡಿದ್ದಾರೆ .
ಕಥಾ ರಮನೀಯಂ 'ಭಾಗ -1 ರಲ್ಲಿ ೮ ಪಾಠಗಳ ೪೦ ಕಥೆಗಳಲ್ಲಿ ಒಂದೊಂದು ನವರಸವನ್ನು ತೋರಿಸಿದ್ದಾರೆ.ಅವುಗಳಲ್ಲಿ ಕೆಲವು ಚಿತ್ರಗಳು ನಂತರ ಮಾಡಲಾಯಿತು. ಅದ್ಯಾವುದೆಂದರೆ ಸೀತಾ ಕಲ್ಯಾಣಂ, ಭೋಗಿಮಂಟ, ಸ್ವಯಂವರಂ ಇತ್ಯಾದಿ.
ಕಥಾ ರಮನೀಯಂ 'ಭಾಗ -2 ಸುಮಾರು 45 ಕಥೆಗಳು ಹೊಂದಿರುವ ಕೆಲವು ಭಾರತೀಯ ಮಧ್ಯಮ ವರ್ಗದ ಜೀವನವನ್ನು ಪ್ರತಿನಿಧಿಸುತ್ತದೆ. ಮೂಡ ನಂಬಿಕೆಯನ್ನು ಎತ್ತಿ ಹಿಡಿಯುವ ಸಮಾಜದಲ್ಲಿ ಕೆಳವರ್ಗದ ಜನರನ್ನು ನಡೆಸಿಕೊಳ್ಳುವ ರೀತಿಯನ್ನು ಈ ಪುಸ್ತಕದಲ್ಲಿ ಬಹಳ ಉತ್ತಮವಾಗಿ ಚಿತ್ರಿಸಲಾಗಿದೆ.
ಮದ್ರಾಸಿನಲ್ಲಿ ಎಸ್ಸೆಸ್ಸೆಲ್ಸಿ ಮುಗಿಸಿದ ನಂತರ, ರಮಣರು ೧೯೫೩ರಲ್ಲಿ ಆಗಿನ ಜನಪ್ರಿಯ ಪತ್ರಿಕೆ "ಆಂಧ್ರ ಪತ್ರಿಕಾ" ವರದಿಗಾರರಾಗಿ ಪ್ರಾರಂಭಿಸುವ ಮೊದಲು ಅನೇಕ ವಿಲಕ್ಷಣ ಕೆಲಸಗಳನ್ನು ಮಾಡಲೇಬೇಕಿತ್ತು. ಇಲ್ಲಿ ಅದೇ ಪತ್ರಿಕೆಗೆ ಕೆಲಸ ಮಾಡುತ್ತಿದ್ದ ನಂದೂರಿ ರಾಮಮೋಹನ ರಾವ್, ಪಿಲಕ ಗಣಪತಿ ಶಾಸ್ತ್ರಿ, ಸುರಂಪುಡಿ ಸೀತಾರಾಮ್ ಮುಂತಾದ ತೆಲುಗು ಸಾಹಿತ್ಯದ ಶ್ರೇಷ್ಠ ಬರಹಗಾರರ ಜೊತೆ ವ್ಯವಹರಿಸಲು ರಮಣರಿಗೆ ಅವಕಾಶ ಸಿಕ್ಕಿತು. ಶ್ರೀರಮಣರು ಮೊದಲು ದಿನಪತ್ರಿಕೆ "ಡೈಲಿ" ವಿಭಾಗದಲ್ಲಿ ಕೆಲಸ ಮಾಡುತ್ತಿದರು ನಂತರ "ವೀಕ್ಲಿ" ವಿಭಾಗಕ್ಕೆ ವರ್ಗಾವಣೆಯಾದರು. ಇಲ್ಲಿ ಕೆಲಸ ಮಾಡುತ್ತಿದ್ದಾಗ, ಬುಡುಗು ಎಂಬ ಇವರ ಕಥೆ ಪ್ರಕಟವಾಯಿತು ಹಾಗೂ ಜನಪ್ರಿಯತೆಯನ್ನು ಗಳಿಸಿತು. ಕುಟುಂಬದ ಹಿರಿಯರ ಬಗ್ಗೆ ಪುಟ್ಟ ಮಕ್ಕಳ ವೀಕ್ಷಣೆಗಳನ್ನು ಪ್ರಸ್ತುತಪಡಿಸಲು ಈ ಕಥೆಯನ್ನು ರಚಿಸಿದ್ದಾರೆ. ಈ ಕಥೆ ಮಕ್ಕಳಿಗೆ ಹಾಸ್ಯಮಯವಾಗಿರುತ್ತವೆ ಹಾಗೂ ತಮ್ಮ ಮಕ್ಕಳ ಚಿಂತನ ಪ್ರಕ್ರಿಯೆ ತಿಳಿಯಲು ಹಿರಿಯರಿಗೆ ಸಹಾಯ ಮಾಡುತ್ತದೆ. ನಂತರ, ಈ ಕಥೆಯನ್ನು ಪುಸ್ತಕ ರೂಪದಲ್ಲಿ ಪ್ರಕಟಿಸಲಾಯಿತು.
ಪತ್ರಿಕೆಯಲ್ಲಿ ಸಿನಿಮಾದ ಪುಟ ಬರೆಯುವಾಗ, ರಮಣರ ನೇರ ಬರವಣಿಗೆ ಅವರ ಚಿತ್ರ ವಿಮರ್ಶೆಗಳು ಜನಪ್ರಿಯವಾಗಲು ನೆರವಾಯಿತು. ಇದರಿಂದ ಇವರು ಚಲನಚಿತ್ರರಂಗಕ್ಕೆ ಪರಿಚಿತವಾದರು ಹಾಗೂ ಪ್ರಸಿದ್ಧ ನಟ ನಟಿಯರ ಜೊತೆ ಗೆಳೆತನವಾಯಿತು. ಇದೇ ಸಮಯದಲ್ಲಿ ಅದುರ್ತಿ ಸುಬ್ಬರಾವ್ ಮತ್ತು ದುಂಡಿ ಎಂಬ ಮಹಾನ್ ನಿರ್ದೇಶಕರು ಪರಿಚಯವಾಗಿ ಅವರು ರಮಣರಿಗೆ ಚಿತ್ರರಂಗದಲ್ಲಿ ಕೆಲಸಮಾಡಲು ಪ್ರೊತ್ಸಾಹಿಸಿದರು.
ರಮಣರ ಉತ್ತಮ ರಚನ ಶೈಲಿಯಿಂದ ಅವರ ಚಲನಚಿತ್ರವಿಮರ್ಶೆ ಮತ್ತು ಸಿನಿಮಾ ಕಥೆಗಳು ಪ್ರಸಿದ್ಧವಾದವು. "ವೆಲುಗುನೀದಲು", "ಕನ್ನೆಮನಸುಲು" ಮುಂತಾದ ಚಲನಚಿತ್ರಗಳಿಗೆ ಕಥೆ, ಚಿತ್ರಕಥೆ ಮತ್ತು ಸಂಭಾಷಣೆಯನ್ನು ಕೊಟ್ಟು ಹಿಟ್ ಮಾಡಿದರು. ಮೂಗ ಮನಸುಲು, ಭಾರ್ಯಾ ಭರ್ತಲು, ವೆಲುಗುನೀದಲು ಮುಂತಾದ ಚಿತ್ರಗಳು ಇವರಿಗೆ ಉತ್ತಮ ಕಥೆಗಾರ ಎಂಬ ಹೆಸರು ತಂದುಕೊಟ್ಟವು. ನಂತರ, ಅವರ ಚಿತ್ರದ ಕಥೆಗಾರರಾಗಿ ತನ್ನ ಪತ್ರಕರ್ತ ಕೆಲಸವನ್ನು ತ್ಯಜಿಸಿದರು. ತನ್ನ ಬಾಲ್ಯ ಸ್ನೇಹತ ಬಾಪುವಿನ ಜೊತೆ ಸೇರಿಕೊಂಡು ಸಾಕ್ಷಿ ಎಂಬ ಮೊದಲನೆಯ ಚಲನಚಿತ್ರಕ್ಕೆ ಸಹ-ನಿರ್ಮಾಪಕರಾಗಿ ಕೆಲಸ ಮಾಡಿದರು. ನಂತರ ಭಕ್ತ ಕನ್ನಪ್ಪ, ಸಂಪೂರ್ಣ ರಾಮಾಯಣಂ ಮುಂತಾದ ಹಿಟ್ ಚಲನಚಿತ್ರಗಳನ್ನು ನಿರ್ದೇಶಿಸಿದ್ದಾರೆ.
ಮುಳ್ಳಪುಡಿ ವೆಂಕಟ ರಮಣ ಒಬ್ಬ ತೆಲುಗು ಕಥೆಗಾರರು. ಅವರು ಹಾಸ್ಯ ಶೈಲಿಯ ಲೇಖನಗಳಿಗೆ ಪ್ರಸಿದ್ದರಾಗಿದ್ದಾರೆ. ಇವರು ಸೃಷ್ಟಿಸಿರುವ ಬುಡುಗು ಎಂಬ ಬಾಲನಟನ ಪಾತ್ರ ಬಹಳ ಪ್ರಸಿದ್ದವಾಗಿದೆ. ಇವರು ರಾಧಾ ಗೋಪಾಲಂ, ಕಾಂಟ್ರಾಕ್ಟರ್, ಟುಟ್ಟಿ ಎಂಬ ಇನ್ನಿತರ ಮರೆಯಲಾಗದ ಪಾತ್ರಗಳನ್ನು ರಚಿಸಿದ್ದಾರೆ. ಮುಳ್ಲಪೂಡಿಯವರು ಬಾಪು-ರಮಣ ಸಂಯೋಜನೆಯಿಂದ ಬಂದಿರುವ ಸಿನೆಮಾಗಳಿಗೆ ಸಂಭಾಷಣೆ, ಕಥೆ ಮತ್ತು ಚಿತ್ರಕಥೆಗಳನ್ನು ರಚಿಸಿದ್ದಾರೆ. ಅವರ ಬರಹಗಳು ಬಹಳ ಹೃದಯಸ್ಪರ್ಶವಾಗಿವೆ.
೧೯೮೫-೧೯೯೦ ರವರೆಗೆ ಶ್ರೀ ಬಾಪು ಮತ್ತು ಶ್ರೀ ರಮಣರವರು ಮಕ್ಕಳಿಗಾಗಿ ವಿಡಿಯೋಗಳನ್ನು ತಯಾರಿಸಿ ಟೆಲಿವಿಷನ್ ಮೂಲಕ ಪ್ರದರ್ಶಿಸಿದರು. ಇಂದು ನಮ್ಮ ಸಂಗೀತ ನಿರ್ದೇಶಕ ಎ ಆರ್ ರಹ್ಮಾನ್ ರವರು ಅಂದು ಬಾಪು ರಮಣರ ಕೆಲವು ವಿಡಿಯೋಗಳಿಗೆ ಡ್ರಮ್ಮರ್ ಹಾಗಿ ಕೆಲಸ ಮಾಡಿದ್ದರು. ಬಾಪು-ರಮಣ ಸಂಯೋಜನೆಯಿಂದ ಬಂದ "ಭಾಗವತಂ" ಎಂಬ ಧಾರಾವಾಹಿ ಈಟೀವಿನಲ್ಲಿ ಪ್ರಸಾರವಾಯಿತು. ಈ ಧಾರವಾಹಿ ಬಹಳ ಜನಪ್ರಿಯತೆಯನ್ನು ಗಳಿಸಿತು.
ತಿರುಪತಿಯ ಶ್ರೀ ವೆಂಕಟೇಶ್ವರ ಯೂನಿವೆರ್ಸಿಟಿ ಯಿಂದ ಗೌರವ ಡಾಕ್ಟರೇಟ್ ಪ್ರಶಸ್ತಿ.
ಕೋತಿ ಕೊಮ್ಮಚಿ, ಇಂಕೋತಿ ಕೊಮ್ಮಚಿ, ಮುಕ್ಕೋತಿ ಕೊಮ್ಮಚಿ, ಮುಂತಾದ ಮೂರು ಸಂಪುಟಗಳಲ್ಲಿ ಪುಸ್ತಕ ಮತ್ತು ಆಡಿಯೋ ರೂಪದ ಮೂಲಕ ಇವರ ಆತ್ಮಚರಿತ್ರೆ ರಚಿಸಿದ್ದಾರೆ.
20ನೆಯ ಶತಮಾನದ ಮೊದಲಲ್ಲಿ ಕೆಲವು ಸಣ್ಣಪುಟ್ಟ ಕಾವ್ಯಗಳು, ನಾಲ್ಕಾರು ಅನುವಾದಗಳು ಹಾಗೂ ಮೈಥಿಲೀಶರಣಗುಪ್ತರ ಜನದ್ರಥವಧ ಕಾವ್ಯ ಬೆಳಕಿಗೆ ಬಂದಿದ್ದರೂ ಹಿಂದಿ ಕಾವ್ಯ ಸಾಂಪ್ರದಾಯಿಕ ಬಂಧನದಿಂದ ಪೂರ್ಣವಾಗಿ ಮುಕ್ತವಾಗಿರಲಿಲ್ಲ. ಆಧುನಿಕ ಹಿಂದಿ ಕಾವ್ಯಕ್ಕೆ ಇನ್ನೂ ಪೂರ್ಣ ಯಶಸ್ಸು ದೊರೆತಿರಲಿಲ್ಲ. ಇಂಥ ಪ್ರಯೋಗಾವಸ್ಥೆಯಲ್ಲಿ ಹರಿಜೌಧ್ ನ ಪ್ರಿಯಪ್ರವಾಸ ಎಂಬ ಕಾವ್ಯ ಜಯಭೇರಿ ಹೊಡೆಯಿತು. ಆಡುನುಡಿಯ ಬಳಕೆಗೆ ವಿರೋಧಿಗಳಾಗಿದ್ದವರಿಗೆ ಈ ಕಾವ್ಯ ಸವಾಲಾಗಿ ಪರಿಣಮಿಸಿತು.
ಖಡಿಬೋಲೀ ತನ್ನ ಸ್ಥಾನವನ್ನು ಭದ್ರಪಡಿಸಿಕೊಂಡದ್ದು ಇಪ್ಪತ್ತನೆಯ ಶತಮಾನದಲ್ಲಿ, ಗದ್ಯ ಮತ್ತು ಪದ್ಯಗಳಿಗೆ ಆಡುನುಡಿ ಬಳಸುವಲ್ಲಿ ಅನೇಕರು ವಿಫಲರಾಗಿ ಭಾಷೆಯನ್ನೇ ತೆಗಳುತ್ತಿದ್ದ ಕಾಲದಲ್ಲಿ ಅದನ್ನು ಬಹು ಚತುರತೆಯಿಂದ ಬಳಸಿ ಅದರ ಕೈ ಹಿಡಿದವರಲ್ಲಿ ಉಪಾಧ್ಯಾಯನೂ ಒಬ್ಬ. ಉಪಾಧ್ಯಾಯ ಮೊದಲಿಗೆ ವ್ರಜಭಾಷೆಯಲ್ಲಿ ಕಾವ್ಯರಚನೆ ಮಾಡುತ್ತಿದ್ದು, ಅನಂತರ ಆಡುಮಾತಿನಲ್ಲಿ ಕಾವ್ಯರಚನೆಯ ಹಾದಿ ಹಿಡಿದ.
ಜನಿಸಿದ್ದು ಉತ್ತರ ಪ್ರದೇಶದ ಆಜ಼ಮ್ಗಢದಲ್ಲಿ, ಕಾವ್ಯನಾಮವನ್ನು ಆಯ್ದುಕೊಳ್ಳುವಲ್ಲೂ ಈತ ಔಚಿತ್ಯ ತೋರಿದ್ದಾನೆ. ಹರಿ ಎಂದರೆ ಸಿಂಹ, ಔಧ್ ಎಂದರೆ ಅಯೋಧ್ಯಾ. ಉಪಾಧ್ಯಾಯ ಮನೆತನದ ಹೆಸರು. ಈತನ ಪುರ್ವಿಕರು ಬದಾಯೂನ್ ಜಿಲ್ಲೆಯವರಾದರೂ ಕಳೆದ ಕೆಲವು ತಲೆಮಾರಿನಿಂದ ಆಜ಼ಮ್ಗಢದಲ್ಲಿದ್ದಾರೆ.
ಈತನ ಬಹುಮುಖ ಸಾಹಿತ್ಯ ಸೇವೆಯನ್ನು ಗಮನಿಸಿ, 20ನೆಯ ಹುಟ್ಟು ಹಬ್ಬದ ಸಂದರ್ಭದಲ್ಲಿ, ನಾಗರೀ ಪ್ರಚಾರಿಣೀ ಸಭೆ ಅಭಿನಂದನ ಗ್ರಂಥವೊಂದನ್ನು ಸಮರ್ಪಿಸಿ ಗೌರವಿಸಿತು . ದೆಹಲಿಯಲ್ಲಿ ನಡೆದ ಹಿಂದಿ ಸಾಹಿತ್ಯ ಸಮ್ಮೇಳನಕ್ಕೆ ಈತ ಅಧ್ಯಕ್ಷನಾಗಿದ್ದ.
ಉಪಾಧ್ಯಾಯ ಕಾಶಿ ಹಿಂದೂ ವಿಶ್ವವಿದ್ಯಾನಿಲಯದ ಅಧ್ಯಾಪಕನಾಗಿ ನಿವೃತ್ತನಾದ. ವೃತ್ತಿಯಿಂದ ಅಧ್ಯಾಪಕನಾದರೂ ಪ್ರವೃತ್ತಿಯಿಂದ ಸಾಹಿತಿಯಾಗಿದ್ದು, ಸಾಹಿತ್ಯಸೇವೆಯನ್ನು ಸತತವಾಗಿ ನಡೆಸಿಕೊಂಡು ಬಂದ ಈತ ಹಿಂದಿಸಾಹಿತ್ಯದ ವರಕವಿಗಳಲ್ಲಿ ಒಬ್ಬ.
ಯೂಗೀನ್ ಗ್ಲಾಡ್‍ಸ್ಟೋನ್ ಓ'ನೀಲ್ ಅಮೆರಿಕದ ನಾಟಕಕಾರ ಮತ್ತು ಸಾಹಿತ್ಯದಲ್ಲಿ ನೋಬೆಲ್ ಪ್ರಶಸ್ತಿ ಪಡೆದವರು.ಇವರು ಅಮೆರಿಕದ ನಾಟಕ ರಂಗದಲ್ಲಿ ಹೊಸ ಅಲೆಯನ್ನು ತಂದವರು. ರಷ್ಯಾದ ಅಂಟೋನ್ ಚೆಕೋವ್,ನಾರ್ವೆಯ ನಾಟಕಕಾರ ಹೆನ್ರಿಕ್ ಇಬ್ಸೆನ್, ಸ್ವೀಡನ್ ನಾಟಕಕಾರ ಆಗಸ್ಟ್ ಸ್ಟ್ರಿಂಡ್‍ಬರ್ಗ್ ರವರು ಉಪಯೋಗಿಸಿದ ವಾಸ್ತವಿಕತೆಯ ಹಲವು ತಂತ್ರಗಳನ್ನು ತನ್ನ ನಾಟಕದಲ್ಲಿ ಮೊದಲ ಬಾರಿಗೆ ಅಮೆರಿಕದ ಪ್ರೇಕ್ಷಕರಿಗೆ ಪರಿಚರಿಯಸಿದರು. ಇವರ "ಲಾಂಗ್ ಡೇಸ್ ಜರ್ನಿ ಇನ್‍ ಟು ನೈಟ್" ಎಂಬ ನಾಟಕ ಟೆನ್ನಿಸ್ಸೀ ವಿಲಿಯಮ್ಸ್‍ರವರ ಎ ಸ್ಟ್ರೀಟ್‍ಕಾರ್ ನೇಮ್‍ಡ್ ಡಿಸೈರ್ ಮತ್ತು ಅರ್ಥರ್ ಮಿಲ್ಲರ್‍ರವರ ಡೆತ್ ಆಫ್ ಎ ಸೇಲ್ಸ್‍ಮ್ಯಾನ್ ನಾಟಕಗಳ ಜತೆಯಲ್ಲಿ ೨೦ನೆಯ ಶತಮಾನದ ಅಮೆರಿಕದ ಶ್ರೇಷ್ಠ ನಾಟಕಗಳಲ್ಲಿ ಒಂದು ಎಂದು ಪರಿಗಣಿಸಲ್ಪಟ್ಟಿದೆ.
ಓ'ನೀಲ್ ರವರ ನಾಟಕಗಳು ಅಮೆರಿಕದ ದೇಶೀಯ ಸೊಗಡಿನ ಭಾಷೆಯನ್ನು ಉಪಯೋಗಿಸುತ್ತಿದ್ದು, ಸಮಾಜದ ಕಡೆಯ ವ್ಯಕ್ತಿಯ ಪಾತ್ರಗಳನ್ನೂ ಚಿತ್ರಿಸುತ್ತವೆ. ಈ ಪಾತ್ರಗಳು ತಮ್ಮ ಆಸೆ ಅಕಾಂಕ್ಷೆಗಳ ಈಡೇರಿಕೆಗೆ ಹೋರಾಡುತ್ತವೆಯಾದರೂ ಕೊನೆಗೆ ಭ್ರಮನಿರೆಸನ ಹೊಂದಿ ಹತಾಶವಾಗುತ್ತವೆ. ಇವರು ಬರೆದ ಹಾಸ್ಯ ನಾಟಕಗಳಲ್ಲಿ ಒಂದು ನಾಟಕ ಮಾತ್ರ ಯಶಸ್ವಿಯಾಗಿದೆ. ಬಾಕಿ ಉಳಿದ ಎಲ್ಲಾ ನಾಟಕಗಳು ಯಾವುದಾದರೂ ಒಂದು ಮಟ್ಟದ ದುರಂತ ಮತ್ತು ವಯುಕ್ತಿಕ ನಿರಾಶಾವಾದವನ್ನು ಒಳಗೊಂಡಿವೆ.
ಅಮೇರಿಕದ ವಿಲಿಯಂ ಕ್ಯಾಂಪ್ ಬೆಲ್ ಜಪಾನಿನ ಸತೋಷಿ ಒಮುರಾ ಮತ್ತು ಚೀನಾದ ಯು ಯು ಟು ಈ ಬಾರಿಯ ವೈದ್ಯಕೀಯ ಈ ಬಾರಿಯ ವೈದ್ಯಕೀಯ ನೊಬೆಲ್ ಪ್ರಶಸ್ತಿಗೆ ಭಾಜನರಾಗಿದ್ದಾರೆ.
ಕ್ಯಾಂಪ್ ಬೆಲ್ ಮತ್ತು ಒಮುರಾ ಅವರು ರಭಸದಿಂದ ಹರಿಯುವ ನದಿಯಲ್ಲಿ ಹುಟ್ಟಿ ಬೆಳೆಯುವ ಕೊಕ್ಕೆ ಹುಳುಗಲಳಿಂದ ತಗಲುವ ಚರ್ಮದ ಸೋಂಕು ಮತ್ತು ನಂತರ ಇದು ಕಣ್ಣಿಗೆ ಹರಡಿ ಅಂಧತ್ವಕ್ಕೆ ಕಾರಣವಾಗುವ 'ರಿವರ್ ಬ್ಲೆಡ್ ನೆಸ್ ಮತ್ತು ಲಿಂಫ್ಯಾಟಿಕ್ ಫಿಲಾರಿಯಾಸಿಸ್' ಎಂಬ ಕಾಯಿಲೆಗೆ ಔಷದ ಸಂಶೋಧಿಸಿದ್ದಾರೆ. ಟು ಅವರು ಎಂಥದ್ದೇ ಪರಿಣಮಕಾರಿ ಔಷದಿಗೂ ಪ್ರತಿರೋಧಕ ಶಕ್ತಿ ಬೆಳೆಸಿಕೊಳ್ಳುವ ಮಲೇರಿಯಾ ಗಿಡಮೂಲಿಕೆ ಪತ್ತೆಹಚ್ಚಿದ್ದು, ಅದನ್ನೊಂದು ಗುಳಿಗೆ ರೂಪದ ಔಷದವನ್ನಾಗಿ ಅಭಿವೃದ್ದಿಪಡಿಸಿದ್ದಾರೆ.
ರೋಗದ ಕುರಿತು:'ರಿವರ್ ಮತ್ತು ಲಿಂಬ್ಲೈಂಡ್ ನೆಸ್ ಮತ್ತು ಫ್ಯಾಟಿಕ್ ಫಿಲಾರಿಯಾಸಿಸ್' ಎಂಬ ಸೋಂಕು ಉಷ್ಣವಲಯದ ಪ್ರದೇಶಗಳಲ್ಲಿ ಹೆಚ್ಚಾಗಿ ಹರಡುತ್ತದೆ. ಆಫ್ರಿಕಾ,ಲ್ಯಾಟಿನ್ ಅಮೆರಿಕ ಮತ್ತು ಯೆಮನ ನ ೧.೭ ಕೋಟಿಗೂ ಹೆಚ್ಚು ಜನರಲ್ಲಿ ಈ ಸೋಂಕು ಕಾಣಿಸಿಕೊಂಡಿದೆ. ರಭಸವಾಗಿ ಹರಿಯುವ ನದಿಯಲ್ಲೇ ಜೇವ ತಳೆದು ಸಂತತಿ ವೃದ್ದಿ ಮಾಡಿಕೊಳ್ಳುವ ಫಿಲೇರಿಯಲ್ ವರ್ಮ್ ಅಥವಾ ರೌಂಡ್ ವರ್ಮ್ ಅಥವಾ ಕೊಕ್ಕೆ ಹುಳು ದೇಹದೊಳಕ್ಕೆ ಸೇರಿದರೆ ಈ ಸೋಂಕು ಉಂಟಾಗುತ್ತದೆ. ಕಪ್ಪುನೊಣದ ಮೂಲಕ ಇದು ಹರಡುತ್ತದೆ. ಚರ್ಮದಲ್ಲಿ ತುರಿಕೆ, ಉರಿಯೂತ, ಬೊಬ್ಬೆಗಳು ಕಾಣಿಸಿಕೊಂಡತಾಗಿ ನಿಧಾನವಾಗಿ ಕಣ್ಣಿಗೆ ಹರಡಿ ಶಾಶ್ವತ ಅಂಧತ್ವ ತರುತ್ತದೆ. ರಿವರ್ ಬ್ಲೆಡ್ ನೆಸ್ ಕಾಯಿಲೆ ಸಾಮಾನ್ಯವಾಗಿ ಬಡದೇಶಗಳಲ್ಲಿ ಕಾಣಿಸಿಕೊಳ್ಳುವುದರಿಂದ ಮತ್ತು ಸಿರಿವಂತ ದೇಶಗಳಲ್ಲಿ ಈ ಔಷದಿಗಳಿಗೆ ಮಾರುಕಟ್ಟೆ ಇಲ್ಲದಿರುವುದರಿಂದ ರಿವರ್ ಕಾಯಿಲೆ ಬ್ಲೈಂಡ್ ನೆಸ್ ಗೆ ಔಷದ ಉತ್ಪಾದಿಸುವ ಗೋಜಿಗೆ ಔಷದ ಕಂಪೆನಿಗಳು ಹೋಗಿರಲಿಲ್ಲ.
ಅಂಥ ಸಮಯದಲ್ಲಿ ಈ ಅಪಾಯಕಾರಿ ರೋಗಕ್ಕೆ ವಿಲಿಯಂ ಕ್ಯಾಂಪ್ ಬೆಲ್ ಮತ್ತು ಜಪಾನಿನ ಸತೋಷಿ ಒಮುರಾ ಅವರು ದಶಕಗಳ ಕಾಲ ಸಂಶೋಧನೆ ನಡೆಸಿ "ಐವರ್ ಮೆಕ್ಟಿನ್ಸ್" ಎಂಬ ಔಷದವನ್ನು ೧೯೮೭ರಲ್ಲಿ ಕಂಡು ಹಿಡಿದರು. ಈ ಹಿಂದೆ ರಿವರ್ ಬ್ಲೈಂಡ್ ನೆಸ್ಗೆ ನೀಡಲಾಗುತ್ತಿದ್ದ ಔಷದಿಗಳಿಂದ ಅಪಾಯಕಾರಿ ಅಡ್ಡ ಪರಿಣಾಮಗಳು ಉಂಟಾಗುತ್ತಿದ್ದವು. ಆದರೆ ಐವರ್ ಮೆಕ್ಟಿನ್ ಎಂಬ ಗುಳಿಗೆ ಯಾವುದೇ ಅಡ್ಡಪರಿಣಾಮಗಳಿಲ್ಲದ ಪರಿಣಾಮಕಾರಿ ಔಷಧವಾಗಿದೆ.
ಐವರ್ ಮೆಕ್ಟಿನ್ ಔಷಧವು ರೋಗಕಾರಕ ಕೊಕ್ಕೆಹುಳು ಬಲಿತಿದ್ದರೆ ಅದನ್ನು ಕೊಲ್ಲಲಾರದು. ಹೀಗಾಗಿ ರಿವರ್ ಬ್ಲೈಂಡ್ ನೆಸ್ ಸಂಪೂರ್ಣವಾಗಿ ವಾಸಿಯಾಗಬೇಕಾದರೆ ಐವರ್ ಮೆಕ್ಟಿನ್ಸ್ ಮಾತ್ರೆಗಳನ್ನು ವರ್ಷಕ್ಕೆ ಒಂದು ಬಾರಿಯಂತೆ ಸತತ ೧೮ ವರ್ಷಗಳ ಕಾಲ ತೆಗೆದುಕ್ಕೊಳ್ಳಬೇಕು. ಈ ಸೋಂಕು ನಿರ್ಮೂಲನೆಗೊಳಿಸುವವರೆಗೆ ಐವರ್ ಮೆಕ್ಟಿನ್ಸ್ ಮಾತ್ರೆಗಳನ್ನು ಉತ್ಪಾದಿಸಿ ಉಚಿತವಾಗಿ ಹಂಚುವುದಾಗಿ ಔಷದ ಉತ್ಪಾದಕರ ಕಂಪೆನಿ "ಮರ್ಕ್"ವಾಗ್ದಾನ ನೀಡಿದೆ.
ಬ್ರಹ್ಮಾಂಡದ ಸೃಷ್ಟಿಗೆ ಕಾರಣವಾದ ಮೂಲಭೂತ ಕಣಗಳ ಪೈಕಿ ಒಂದು ರೂಪದ ನ್ಯೂಟ್ರಿನೊ ಎಂಬ ಹೆಸರಿನ ಸಣ್ಣ ಕಣಗಳ ಕುರಿತು ಹೊಸ ಬೆಳಕು ಚೆಲ್ಲಿರುವ ಜಪಾನಿನ ಟಕಾಕಿ ಕಜಿಟಾ ಹಾಗೂ ಕೆನಡಾದ ಆರ್ತರ್ ಬಿ ಮೆಕ್ ಡೊನಾಲ್ಡ್ ಅವರು ಈ ಸಾಲಿನ ಭೌತಶಾಸ್ತ್ರ ನೊಬೆಲ್ ಪ್ರಶಸ್ತಿಗೆ ಪಾತ್ರರಾಗಿದ್ದಾರೆ. ಎಲೆಕ್ಟ್ರಿಕ್ ಚಾರ್ಜ್ ಇಲ್ಲದ, ಸೂರ್ಯ, ನಕ್ಷತ್ರ ಹಾಗೂ ಪರಮಾಣು ವಿದ್ಯುತ್ ಸ್ಥಾವರಗಳಲ್ಲಿ ನಡೆಯುವ ಪರಮಾಣು ಪ್ರಕ್ರಿಯೆಯಲ್ಲಿ ಸೃಷ್ಟಿಯಾಗುವ ನ್ಯೂಟ್ರಿನೊ ಕಣಗಳು ಊಸರವಳ್ಳಿಯಂತೆ ಅಲ್ಲಿ ಕಾಣಿಸಿಕೊಂಡು ಇಲ್ಲಿ ಮಾಯವಾಗಿದ್ದವು.ಈ ಕಣಗಳು ಎಲ್ಲಿ ಹೋಗುತ್ತಿದ್ದವು ಎಂಬುದೇ ವಿಜ್ಞಾನಿಗಳಿಗೆ ತಿಳಿಯುತ್ತಿರಲಿಲ್ಲ. ಈ ಚಮತ್ಕಾರಿ ಕಣಗಳು ದ್ರವ್ಯರಾಶಿ ಹೊಂದಿದ್ದು, ಇವು ಆಗಾಗ್ಗೆ ಅಸ್ತಿತ್ವ ಅಥವಾ ರೂಪವನ್ನು ಬದಲು ಮಾಡಿಕೊಳ್ಳುತ್ತವೆ ಎಂದು ವಿವರಿಸಿದ್ದರು.
ಟಕಾಕಿ ಅವರು ಟೋಕಿಯೊ ವಿವಿಯಲ್ಲಿ ಸಂಶೋಧನೆಯಲ್ಲಿ ನಿರತರಾಗಿದ್ದರೆ, ಮೆಕ್ ಡೊನಾಲ್ಡ್ ಅವರು ಕೆನಡಾದ ಕಿಂಗ್ ಸ್ಟನ್ ವಿವಿಯಲ್ಲಿ ಗೌರವ ಪ್ರಾಧ್ಯಾಪಕರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.
ನ್ಯೂಟ್ರಿನೊ ಕಣಗಳು ಬೆಳಕಿನ ವೇಗದಲ್ಲಿ ಚಲಿಸುತ್ತವೆ. ಭೂಮಿಯ ಮೇಲೆ ಅಥವಾ ಬ್ರಹ್ಮಾಂಡದಲ್ಲಿ ಅತೀ ಹೆಚ್ಚಿನ ಪ್ರಮಾಣದಲ್ಲಿ ಇರುವುದು ಬೆಳಕಿನ ಕಣಗಳು . ಇದರ ನಂತರದ ಸ್ಥಾನ ನ್ಯೂಟ್ರಿನೊಗಳದ್ದು. ೧೯೬೦ರಿಂದಲೂ ಈ ಕಣಗಳ ಬಗ್ಗೆ ಸಂಶೋಧನೆಯಲ್ಲಿ ತೊಡಗಿದ್ದ ವಿಜಾನಿಗಳು, ಸೂರ್ಯ ಮತ್ತು ಇನ್ನಿತರ ನಕ್ಷತ್ರಗಳಲ್ಲಿ ನಡೆಯುವ ಪರಮಾಣು ಪ್ರಕ್ರಿಯೆಯ ಪ್ರಮಾಣವನ್ನು ಅಂದಾಜಿಸಿ ಭೂಮಿಯ ಮೇಲೆ ಇಷ್ಟು ನ್ಯೂಟ್ರಿನೊಗಳು ಇರಬಹುದು ಎಂದು ಅಂದಾಜಿಸುತ್ತಿದ್ದರು. ಆದರೆ, ಅವನ್ನು ಲೆಕ್ಕ ಹಾಕುವಾಗ ಮಾತ್ರ ಅಂದಾಜಿಸಿದ್ದಕ್ಕಿಂತ ಎರಡು ಅಥವಾ ಮೂರು ಪಟ್ಟುಕಣಗಳು ನಾಪತ್ತೆಯಾಗುತ್ತಿದ್ದವು. ಇವು ಎಲ್ಲಿ ಹೋದವು ಎಂಬ ಯಕ್ಷಪ್ರಶ್ನೆವಿಜ್ಞಾನಿಗಳನ್ನು ಕಾಡುತ್ತಿತ್ತು.
ಆಗ ನೆರವಿಗೆ ಬಂದವರು ಟಕಾಕಿ ಮತ್ತು ಮೆಕ್ ಡೊನಾಲ್ಡ್. ನ್ಯೂಟ್ರಿನೊ ಕಣಗಳು ಸೂರ್ಯನಿಂದ ಭೂಮಿಯತ್ತ ಧಾವಿಸುವಾಗ ರೂಪ ಬದಲಿಸಿಕೊಲ್ಳುತ್ತವೆ. ಒಮ್ಮೆ ಇವು ಮೌನ್ ನ್ಯೂಟ್ರಿನೊಗಳಂತೆ ಕಾಣಿಸಿಕೊಂಡರೆ, ಮತ್ತೊಮ್ಮೆ ಇವು ಟಾವ್ ನ್ಯೂಟ್ರಿನೊಗಳ ರೂಪು ಎತ್ತುತ್ತವೆ. ಯಾವುದೇ ರೂಪದಲ್ಲಿ ಇದ್ದರೂ ಇವು ನ್ಯೂಟ್ರಿನೊಗಳೇ ಎಂದು ಇವರು ಸಾಕ್ಷಸಮೇತ ವಿವರಿಸಿದರು. ಆಗ ನ್ಯೂಟ್ರಿನೊಗಳ ಒಳಮರ್ಮ ಜಗತ್ತಿಗೆ ಅರ್ಥವಾಗಿ ನಾಪತ್ತೆಯಾಗುತ್ತಿದ್ದ ನ್ಯೂಟ್ರಿನೊಗಳ ಲೆಕ್ಕ ಸಿಕ್ಕಿತ್ತು.
ಥಾಮಸ್ ಲಿಂಡಾಲ್ ಬ್ರಿಟನ್ನಿನ ಎಮಿರೈಟರ್ಸ್ ಗ್ರೂಪಿನ ಕ್ಯಾನ್ಸರ್ ಸಂಶೋಧನೆ ವಿಭಾಗದ ನಿರ್ದೇಶಕರಾಗಿದ್ದಾರೆ. ಉಳಿದ ಇಬ್ಬರು ಅಮೇರಿಕದ ಉತ್ತರ ಕ್ಯಾರೋಲಿನಾದಲ್ಲಿ ನೆಲೆಸಿದ್ದಾರೆ. ೧೯೪೬ರಲ್ಲಿ ಜನಿಸಿದ ಮಾಡ್ರಿಚ್ ಹಾವರ್ಡ್ ಹ್ಯೂಸ್ ವೈದ್ಯಕೀಯ ಸಂಸ್ಥೆಯಲ್ಲಿ ಸಂಶೋಧಕರಾಗಿಯೂ, ಡ್ಯೂಕ್ ವಿವಿಯಲ್ಲಿ ಪ್ರೊಫೆಸರ್ ಆಗಿಯೂ ಕಾರ್ಯನಿರ್ವಹಿಸುತ್ತಿದ್ದಾರೆ. ಅಜೀಜ್ ಸಾನ್ಸರ್ ಅವರು ಯೂನಿವರ್ಸಿಟಿ ಆಫ್ ನಾರ್ಥ್ ಕ್ಯಾರೋಲಿನಾ ಸ್ಕೂಲ್ ಆಫ್ ಮೆಡಿಸಿನ್ ನಲ್ಲಿ ಪ್ರೊಫೆಸರ್ ಆಗಿದ್ದಾರೆ.
ಜೀನುಗಳಲ್ಲಿ ತಲೆಮಾರುಗಳ ಮಾಹಿತಿಯನ್ನು ರೂಪಿಸುವಾಗ ಆಗಬಹುದಾದ ತಪ್ಪುಗಳನ್ನು ತಡೆಯಲು ಕೋಶಗಳು ಹೇಗೆ ತಮ್ಮ ಡಿಎನ್ಎಯನ್ನು ಸ್ವಯಂ ದುರಸ್ತಿಪಡಿಸುತ್ತವೆ ಎಂಬುದರ ಕುರಿತ ಅಧ್ಯಯನ ಇದಾಗಿದ್ದು, ಜೀನೋಮುಗಳ ಸಮಗ್ರತೆ ಕಾಯ್ದುಕೊಳ್ಳುವ ವಿಜ್ಞಾನವನ್ನು ಅಣುಗಳ ಕಾರ್ಯಮಟ್ಟದಲ್ಲಿ ವಿವರಿಸುತ್ತದೆ. ಹರಡಿಟ್ಟರೆ ಕೆಲವೇ ಅಡಿಗಳಷ್ಟು ಉದ್ದವಾಗಿ ನಿಲ್ಲಬಲ್ಲ ಡಿಎನ್ಎಗಳನ್ನು ಒಳಗೊಂಡ ಏಕಕೋಶದಿಂದ ಆರಂಭವಾಗುವ ಮನುಷ್ಯನ ದೇಹದ ಬೆಳವಣಿಗೆಯು, ವಂಶವಾಹಿಗಳ ಮಾಹಿತಿ ಹೊತ್ತ ಜೀನುಗಳು ಕ್ಸೆರಾಕ್ಸ್ ಆಗುತ್ತ ಸಾಗಿದಂತೆಲ್ಲ ಹೆಚ್ಚುತ್ತ ಸಾಗುತ್ತವೆ. ಪರಿಣಾಮವಾಗಿ ೨೫೦ಕ್ಕೂ ಹೆಚ್ಚು ಬಾರಿ ಸೂರ್ಯನ ಬಳಿ ಹೋಗಿ ತಿರುಗಿ ಬರುವಷ್ಟು ಉದ್ದದ ಡಿಎನ್ಎಗಳು ನಮ್ಮ ದೇಹದಲ್ಲಿವೆ.
ಸಂಶೋಧನೆಯ ವಿವರ:ಸಾವಿರಾರು ವರ್ಷಗಳಿದ,ಹಲವಾರು ತಲೆಮಾರುಗಳಿಂದ ಮನುಷ್ಯ ಹೇಗೆ ಬೆಳವಣಿಗೆಯಾಗುತ್ತ ಬಂದ ಎಂಬ ಪ್ರಶ್ನೆಗೆ ಉತ್ತರಿಸಲು ನೆರವಾಗುವ ವಂಶವಾಹಿಗಳ ಕುರಿತ ಮಾಹಿತಿ ನಮ್ಮ ದೇಹದಲ್ಲಿ ಹರಿದುಬಂದಿದೆ.
ದೇಹದ ಹೊರಗಿನ ಹಾಗೂ ಒಳಗಿನ ಹಲವಾರು ಆಕ್ರಮಣಗಳಿಗೆ ಗುರಿಯಾಗಿಯೂ ಅವುಗಳಲ್ಲಿರುವ ಮಾಹಿತಿ ಹಾಳಾಗದಂತೆ ಉಳಿಯುತ್ತಾ ಬಂದಿರುವುದು ಅಚ್ಚರಿಯೇ ಸರಿ. ಪ್ರತಿದಿನ ಲಕ್ಷಾಂತರ ಬಾರಿ ನಡೆಯುವ ಕೋಶ ವಿಭಜನೆ ಪ್ರಕ್ರಿಯೆಯಲ್ಲಿ ಹಾನಿಗೊಳಗಾದ ಡಿಎನ್ಎಯೇ ಪ್ರತಿರೂಪ ಹೊಂದಿ ಈ ನ್ಯೂನ್ಯತೆಯ ಪ್ರಮಾನ ದೇಹದಲ್ಲಿ ಹೆಚ್ಚಬಹುದು.ಸಿಗರೇಟಿನ ಹೊಗೆಯಲ್ಲಿರುವ ಸಣ್ಣ ರಾಸಾಯನಿಕ ಕಣಗಳು ಡಿಎನ್ಎ ಮೇಲೆ ಕುಳಿತು ಪಡಿಯಚ್ಚು ತಯಾರಿಕಾ ಕಾರ್ಯದಲ್ಲಿ ಅಡ್ಡಪಡಿಸಬಹುದು.
ಉತ್ತರ ಆಫ್ರಿಕಾದ ಪುಟ್ಟ ದೇಶ ಟ್ಯುನೀಸಿಯಾ ಆಂತರಿಕ ಸಂಘರ್ಷದಿಂದ ಬೆಂದಿ ಹೋಗುತ್ತಿದ್ದ ವಿಷಯ ಗಳಿಗೆಯಲ್ಲಿ ಪ್ರಜಾಸತ್ತೆಯ ಮೌಲ್ಯವನ್ನು ಜನತೆಯಲ್ಲಿ ಬಿತ್ತುವಲ್ಲಿ ನಿರ್ಣಾಯಕ ಪಾತ್ರವಹಿಸಿದ ಟ್ಯುನೀಸಿಯಾ ರಾಷ್ಟ್ರೀಯ ಸಂವಾದ ಸಮೂಹ ಸಂಸ್ಥೆಗೆ ಈ ಬಾರಿಯ ಶಾಂತಿ ನೊಬೆಲ್ ದೊರೆತಿದೆ.
೨೦೧೧ರಲ್ಲಿ ಅರಬ್ ದೇಶಗಳು ಪ್ರಜಾಸತ್ತೆಗಾಗಿ ಆಗ್ರಹಿಸಿ ಬೀದಿಗಿಳಿದು ಪ್ರತಿಭಟಿಸುತ್ತಿದ್ದ ಜಾಸ್ಮಿನ್ ಕ್ರಾಂತಿಯ ಸಮಯ ಟ್ಯುನೀಸಿಯಾದಲ್ಲೂ ಪ್ರಜಾಪ್ರಭುತ್ವ ಪರ ಹೋರಾಟಗಳು ಕವು ಪಡೆದು ರಾಜಕೀಯ ಹತ್ಯಾಕಾಂಡಗಳು ವ್ಯಾಪಕ ಹಿಂಸಾಚಾರ ಎಗ್ಗಿಲ್ಲದೆ ನಡೆಯುತ್ತಿದ್ದವು. ಅಂಥ ಸಮಯದಲ್ಲಿ,೨೦೧೩ರಲ್ಲಿ ಹುಟ್ಟಿದ್ದು ರಾಷ್ಟ್ರೀಯ ಸಂವಾದ ಸಮೂಹ.ಇಡೀ ದೇಶದ ರಾಜಕೀಯ ಪಕ್ಷಗಳು ಮತ್ತು ಎಲ್ಲ ಜನಪರ ಸಂಘಟನೆಗಳನ್ನು ಒಗ್ಗೂಡಿಸಿ ಸಂಧಾನ ನಡೆಸುವ ಮೂಲಕ ಇದು ಟ್ಯುನೀಸಿಯಾದಲ್ಲಿ ಪ್ರಜಾಪ್ರಭುತ್ವ ನೆಲೆಗೊಳ್ಳುವಂತೆ ಮಾಡಿತು. ಮಾನವ ಹಕ್ಕುಗಳನ್ನು ರಕ್ಷಿಸುವ ಸಂವಿಧಾನಾತ್ಮಕ ಹೊಸ ಸರಕಾರವನ್ನು ರವಿಸಿತು.
ಟ್ಯುನೀಸಿಯಾದಲ್ಲಿ ಇತ್ತೀಚೆಗಷ್ಟೆ ಜಾರಿಯಾಗಿರುವ ಪ್ರಜಾಸತ್ತೆ ಆಳವಾಗಿ ಬೇರುಬಿಡುವ ವತಾವರಣ ಕಲ್ಪಿಸಲು ಜನತೆಯನ್ನು ಉತ್ತೇಜಿಸುವ ಸಲುವಾಗಿ ಶಾಂತಿ ನೊಬೆಲ್ ನೀಡಲಾಗುತ್ತಿದೆ. ಸೇನಾಡಳಿತ,ಸರ್ವಾಧಿಕಾರ,ಚಕ್ರಾಧಿಪತ್ಯ,ಧರ್ಮಪ್ರಭುತ್ವ ಮುಂತಾದ ವ್ಯವಸ್ಥೆಗಳನ್ನು ಹೊಂದಿರುವ ಇತರ ದೇಶಗಳು ಪ್ರಜಾಪ್ರಭುತ್ವದ ಹೋರಾಟವನ್ನು ರೂಪಿಸಿಕೊಳ್ಳಲು ಟ್ಯುನೀಸಿಯಾ ಮಾದರಿಯಾಗಲಿ. ಮಧ್ಯ ಪ್ರಾಚ್ಯ,ಉತ್ತರ ಆಫ್ರಿಕ ಜಗತ್ತಿನ ಇತರೆಡೆ ಶಾಂತಿ ಮತ್ತು ಪ್ರಜಾಸತ್ತೆ ಬಕಗೊಳ್ಳಲು ಈ ಪ್ರಶಸ್ತಿ ಪ್ರೋತ್ಸಾಹ ನೀಡಲಿ ಎಂಬ್ ಆಶಯ ಈ ಬಾರಿಯ ಶಾಂತಿ ನೊಬೆಲ್ನದ್ದು.
ಸೋವಿಯತ್ ಒಕ್ಕೂಟದಿಂದ ಪ್ರತ್ಯೇಕಗೊಂಡ ತನ್ನ ತವರು ಬೆಲಾರಸ್ನ ಹೊಸ ಅಸ್ತಿತ್ವದ ಹುಡುಕಾಟ ಮತ್ತು ಎರಡನೇ ಜಾಗತಿಕ ಯುದ್ದದಿಂದ ಘಾಸಿಗೊಂಡ ಹೃದಯಗಳ ಮಾನವೀಯತೆಯ ಹುಡುಕಾಟವನ್ನು ತಮ್ಮ ಕಾದಂಬರಿಗಳಲ್ಲಿ ಸೆರೆಹಿಡಿದ ಸ್ವೆಟ್ಲಾನಾ ಅಲೆಕ್ಸೀವಿಕ್ ಅವರಿಗೆ ಈ ಬಾರಿಯ ಸಾಹಿತ್ಯದ ನೊಬೆಲ್ ಪ್ರಶಸ್ತಿ ನೀಡಲಾಗಿದೆ.
೬೭ ವರ್ಷದ ಅಲೆಕ್ಸೀವಿಕ್ ತಮ್ಮ ಬರಹಗಳಲ್ಲಿ ಚಿತ್ರಿಸಿದ ಎರಡನೇ ಜಾಗತಿಕ ಯುದ್ದದ ಪ್ರತ್ಯಕ್ಷ ಸಾಕ್ಷಿಗಳ ನೋವು, ನರಳಿಕೆ ಹಾಗೂ ಚರ್ನೊಬಿಲ್ ದುರಂತದ ಭಾವನಾತ್ಮಕ ಬರವಣಿಗೆ ಅಂತರಾಷ್ಟೀಯ ಮಾನ್ಯತೆಗಳಿಸಿದ್ದು, ಮಾನವ ನಿರ್ಮಿತ ದುರಂತಗಳೆಡೆಗೆ ಜಗತ್ತಿನ ಕಣ್ಣು ತೆರೆಸಿದೆ.ಈ ಎರಡು ದುರಂತಗಳಿಗೆ ಸಾಕ್ಷಿಯಾದವರ ನೋವಿಗೆ ಅಕ್ಷರ ರೂಪ ಕೊಟ್ಟ ಅಲೆಕ್ಸೀವಿಕ್ ಕೃತಿಗಳು ಹಲವು ಭಾಷೆಗಳಿಗೆ ಅನುವಾದಗೊಂಡಿವೆ. ಅವರನ್ನು ಹಲವು ಅಂತರಾಷ್ಟೀಯ ಪ್ರಶಸ್ತಿಗಳು ಹುಡುಕಿ ಬಂದಿವೆ.
ರಷ್ಯಾದ ಆಕ್ರಮಣಕಾರಿ ನೀತಿಗಳ ವಿರೋಧಯಾಗಿದ್ದರೂ ರಷ್ಯನ್ ಭಾಷೆಯಲ್ಲಿ ಬರೆಯುವ ಅಲೆಕ್ಸೀವಿಕ್ ಕೃತಿಗಳು ಅವರು ತವರು ಬೆಲಾರಾಸ್ನಲ್ಲೇ. ನಿಷೇಧಕ್ಕೆ ಒಳಗಾಗಿದ್ದು ವಿಪರ್ಯಾಸ. ದೀರ್ಘ ಕಾಲದಿಂದ ಬೆಲಾರಸ್ ಆಳುತ್ತಿರುವ ಅಧ್ಯಕ್ಷ ಅಲೆಕ್ಸಾಂಡರ್ ಲುಕಶೆಂಕೊ ಸರ್ವಾಧಿಕಾರ ಜತೆಗಿನ ಅಲೆಕ್ಸೀವಿಕ್ ಗುದ್ದಟ ಇದಕ್ಕೆ ಕಾರಣ. ನೊಬೆಲ್ ಸಾಹಿತ್ಯ ಪ್ರಶಸ್ತಿ ಪಡೆದ ೧೧ನೇ ಮಹಿಳಾ ಲೇಖಕಿ ಅಲೆಕ್ಸೀವಿಕ್.
'ಜಖಂಗೊಂಡಿರುವ ವಂಶವಾಹಿಗಳ ದುರಸ್ತಿಗೆ ಕೋಶಗಳನ್ನು ಬಳಸುವ ವ್ಯವಸ್ಥೆ' ಕುರಿತ ಅಧ್ಯಯನಕ್ಕೆ ಈ ಬಾರಿಯ ರಸಾಯನಶಾಸ್ತ್ರ ವಿಭಾಗದ ನೊಬೆಲ್ ಪುರಸ್ಕಾರ ಒಲಿದಿದೆ. ಈ ಕ್ಷೇತ್ರದಲ್ಲಿ ದುಡಿದ ವಿಜ್ಞಾನಿಗಳಾದ ಸ್ವೀಡನ್ನಿನ ಥಾಮಸ್ ಲಿಂಡಾಲ್, ಅಮೇರಿಕದ ಪೌಲ್ ಮಾಡ್ರಿಚ್,ಯುಎಸ್-ಟರ್ಕಿಶ್ ವಿಜಾನಿ ಅಜೀಜ್ ಸಾನ್ಸರ್ ಪ್ರಶಸ್ತಿ ಹಂಚಿಕೊಂಡಿದ್ದಾರೆ.
೨೦೧೫ನೇ ಸಾಲಿನ ನೊಬೆಲ್ ಪ್ರಶಸ್ತಿಗಳನ್ನು ಪ್ರಕಟಿಸಲಾಗಿದೆ//,ಡಿಸೆಂ ಬರ್ ೧೦, ೨೦೧೫ರಂದು ಪ್ರಶಸ್ತಿ ಪ್ರದಾನ ಮಾಡಲಾಗುತ್ತದೆ. ಈ ವರ್ಷದ ವಿವಿಧ ಕ್ಷೇತ್ರಗಳ ನೊಬೆಲ್ ವಿಜೇತರ ವಿವರ ಹಾಗೂ ಅವರ ಸಾಧನೆಗಳ ಬಗ್ಗೆ ಒಂದು ಕಿರು ನೋಟ ಇಲ್ಲಿದೆ.
ಕನ್ನಡ ಪತ್ರಕರ್ತರ ಸಂಘ,ಮಹಾರಾಷ್ಟ್ರ, ಸ್ಥಾಪಕ, ಮತ್ತು ಗೌರವ ಪ್ರಧಾನ ಸೆಕ್ರೆಟರಿ, ಮತ್ತು, 'ಡೈಜಿ ವರ್ಲ್ಡ್ ಮುಂಬಯಿ ಬ್ಯೂರೊ ಚೀಫ್, ರೋನ್ಸ್ ಬಂಟ್ವಾಳ್' ರಿಗೆ ‘ಪತ್ರಕಾರ್ ರತ್ನ ಪ್ರಶಸ್ತಿ’ ಪ್ರದಾನಮಾಡಲಾಯಿತು.
‘ಸಾವಧಾನ್’ ಎಂಬ ಸಮಾಜಿಕ ಸಹಾಯಕ ಸೇವಾ ಸಂಘದ ಜೊತೆ ಜಂಟಿಯಾಗಿ, ರೋನ್ಸ್ ರಿಗೆ 'ನವ ಚಿಂತನ್', ಇಂಟರ್ ನ್ಯಾಷನಲ್ ಪರ್ಸನ್ ಆಫ್ ದ ಲ್ಯುಮಿನರಿ ಪ್ರಶಸ್ತಿಯನ್ನು ಜುಲೈ ನಲ್ಲಿ ಬ್ಯಾಂಕಾಕ್ ನಲ್ಲಿ ಆಯೊಜಿಸಲಾದ '೭ನೆಯ ಅಂತಾರಾಷ್ಟ್ರೀಯ ಕಲ್ಚರಲ್ ಕನ್ವೆನ್ಷನ್' ನಲ್ಲಿ ಪ್ರದಾನ ಮಾಡಲಾಯಿತು.
ರೊನಿಡ ಪ್ರೆಸ್ ಮೀಡಿಯ ಪ್ರೈವೇಟ್ ಲಿಮಿಟೆಡ್ ಎಂಬ ಕಂಪೆನಿ ಚೇರ್ಮನ್ ಮತ್ತು ಮ್ಯಾನೇಜಿಂಗ್ ಡೈರೆಕ್ಟರ್. ಕನ್ನಡ ಪತ್ರಿಕೋದ್ಯಮದಾಲ್ಲಿ ಎಲ್ಕ್ಟ್ರಾನಿಕ್ ಮಾಧ್ಯಮ ಮತ್ತು ಸ್ಪಾಟ್ ರಿಪೋರ್ಟಿಂಗ್ ಮೊದಲ ವ್ಯಕ್ತಿ.
ಸ್ವರ್ಣ ಪದಕ ಪ್ರಶಸ್ತಿ, ಮುಂಬಯಿ ವಿಶ್ವವಿದ್ಯಾಲಯದ ಕನ್ನಡ ವಿಭಾಗ ಮತ್ತು ಕರ್ನಾಟಕ ಸಾಹಿತ್ಯ ಅಕ್ಯಾಡೆಮಿ ಬೆಂಗಳೂರು, ಜಂಟಿಯಾಗಿ, ಪ್ರದಾನ ಮಾಡಲಾಯಿತು.
೨೦೧೧ ರಲ್ಲಿ, 'ಪರಿವರ್ತನ್ ಪ್ರತಿಷ್ಠಾನ್ ಪುರಸ್ಕಾರ್' ಮುಂಬಯಿನ 'ಪರಿವರ್ತನ್ ಪ್ರತಿಷ್ಟಾನ್' ಮತ್ತು 'ಸಾಧಕ ಜರ್ನಲಿಸ್ಟ್', ಕರ್ನಾಟಕ ಬ್ಯಾರಿ ಸಾಹಿತ್ಯ ಅಕ್ಯಾಡೆಮಿಯ ವತಿಯಿಂದ ,
ರಾಷ್ಟ್ರೀಯ ಬಿಲ್ಲವರ ಮಾಹ ಮಂಡಲ, ಭಾರತ್ ಕೋ-ಆಪರೇಟೀವ್ ಬ್ಯಾಂಕ್ ಲಿಮಿಟೆಡ್, ಶಫಿ ವೆಲ್ಫೇರ್ ಅಸೋಸಿಯೇಷನ್ ಮುಂಬಯಿ, ಸಾಫಲ್ಯ ಸೇವಾ ಸಂಘ ಮುಂಬಯಿ, ಮತ್ತಿತರ ಸಂಘ ಸಂಸ್ಥೆಗಳ ಗೌರವ ಪುರಸ್ಕಾರಗಳು.
ದಕ್ಷಿಣ ಕನ್ನಡದ ಬಂಟ್ವಾಳದಲ್ಲಿ ೧೯೭೦ ರಲ್ಲಿ ಜನಿಸಿದ ರೋನ್ಸ್ ರವರು, ಬಾಲ್ಯದ ಶಿಕ್ಷಣವನ್ನೆಲ್ಲಾ ಆ ಊರಿನಲ್ಲೇ ಮಾಡಿಮುಗಿಸಿದರು. ತಂದೆ ವೃತ್ತಿಯಲ್ಲಿ ಒಬ್ಬ ದರ್ಜಿಯಾಗಿದ್ದರು. ರೋನ್ಸ್ ರವರ ಮನೆಮಾತು ಕೊಂಕಣಿ. ವಿದ್ಯಾರ್ಥಿದೆಸೆಯಲ್ಲೇ ಅವರು ನಾಯಕತ್ವದಗುಣವನ್ನು ಹೊಂದಿದ್ದರು. ಹೈಸ್ಕೂಲ್ ವಿದ್ಯಾಭ್ಯಾಸದ ನಂತರ, 'ಸಿವಿಲ್ ಇಂಜಿನಿಯರಿಂಗ್' ನಲ್ಲಿ ಪದವಿಗಳಿಸಿದರು. ಮುಂದೆ ಇಂಜಿನಿಯರ್ ಉದ್ಯೋಗಕ್ಕೆ ಹೋಗದೆ, ರಾಜಕೀಯ ವಲಯಕ್ಕೆ ಪಾದಾರ್ಪಣೆಮಾಡಿದರು. ವಿಧಾನಸಭೆಗೆ ಕಾಂಗ್ರೆಸ್ ಅಭ್ಯರ್ಥಿಯಾಗಿ ನಾಮಪತ್ರ ಸಲ್ಲಿಸಿದರು. ಆದರೆ ವಿದ್ಯಾವಂತರಾದ ಬಂಟ್ವಾಳರಿಗೆ 'ಚುನಾವಣಾ ಟಿಕೆಟ್' ದೊರೆಯದೆ ಭ್ರಮನಿರಸನವಾಯಿತು. ನಂತರ ನೌಕರಿಯನ್ನು ಹುಡುಕುತ್ತಾ 'ಬರೋಡ' ನಗರಕ್ಕೆ ಹೋದರು. 'ರೋನ್ಸ್ ಬಂಟ್ವಾಳ'ರಿಗೆ ಅಲ್ಲಿನ ವಾತಾವರಣ ಸರಿಹೋಗದೆ ವಾಪಸ್ಸಾದರು. ಅವರಿಗೆ ಮುಂಬಯಿನಗರ ಬಹಳ ಆಪ್ತವಾಯಿತು. ಪಶ್ಚಿಮ ರೈಲ್ವೆಯ 'ವಿರಾರ್' ಉಪನಗರದಲ್ಲಿ 'ಸೈಟ್ ಸೂಪರ್ವೈಸರ್' ಆಗಿ ಕೆಲ ಕಾಲ ಕೆಲಸಮಾಡಿದರು. ಆಗ, ಕೆಲಸದ ನಿಮಿತ್ತ ಅವರನ್ನು 'ರತ್ನಾಗಿರಿ'ಗೆ ಕಳಿಸಿಕೊಡಲಾಯಿತು.
ರೋನ್ಸ್ ಬಂಟ್ವಾಳ್, ದಾಜಿ ವರ್ಲ್ಡ್ ಡಾಟ್.ಕಾಂ, ದೆಹಲಿ ವಾರ್ತೆ, ಕೆಮ್ಮಣ್ಣು ಡಾಟ್.ಕಾಂ ಮೊದಲಾದ ಸುದ್ದಿ ಸಂಸ್ಥೆಗಳಿಗೆ ಮಾಹಿತಿಯನ್ನು ನೀಡುತ್ತಾ ಬಂದಿದ್ದಾರೆ. 'ರೋನ್ಸ್ ಬಂಟ್ವಾಳ್' ವೃತ್ತಿಜೀವನ ಪತ್ರಿಕೆ ವರದಿಗಾರರಾಗಿ ಶುರುವಾದರೂ, ಅವರು ಮೂಲತಃ ಒಬ್ಬ ಸಿವಿಲ್ ಇಂಜಿನಿಯರಿಂಗ್ ಪದವೀಧರರಾಗಿದ್ದಾರೆ. ರೋನ್ಸ್ ರದು ಬಹುಮುಖ ವ್ಯಕ್ತಿತ್ವ. ತುಳು,ಕನ್ನಡ, ಕೊಂಕಣಿ,ಬ್ಯಾರಿ, ಹವ್ಯಕ, ಮೋಯ ಮೊದಲಾದ ಭಾಷೆಗಳಲ್ಲಿ ಪ್ರವೀಣರು. ಗುಣಗ್ರಾಹಿ ವ್ಯಕ್ತಿತ್ವವನ್ನು ಹೊಂದಿದ ರೋನ್ಸ್, ಮುಂಬಯಿನ ಮೊಗವೀರ, ಬಂಟ್ಸ್, ಬಿಲ್ಲವ, ಬ್ರಾಹ್ಮಣ, ಒಕ್ಕಲಿಗ, ದೇವಾಡಿಗ, ಕ್ರಿಶ್ಚಿಯನ್,ಹೀಗೆ ಎಲ್ಲಾ ಸಮುದಾಯದವರ ಆದ್ಯತೆಗಳಿಗೆ ಸ್ಪಂದಿಸಿ ಅವರ ಪ್ರೀತಿಗೆ ಪಾತ್ರರಾಗಿದ್ದಾರೆ. ಸಾಹಸೀ ಪತ್ರಕರ್ತರಲ್ಲೊಬ್ಬರು. ಪತ್ರಿಕೆಯ ವರದಿಗಾರರಾಗಿ ಪ್ರಾರಂಭಿಸಿದಾಗ ಮೊದಲು ಅವರು ವ್ಯಂಗ್ಯಚಿತ್ರಕಾರರಾಗಿ ಹೆಸರುಗಳಿಸಿದ್ದರು.
ಹೊರನಾಡಿನಲ್ಲಿ ಪತ್ರಕರ್ತರ ಹಿತರಕ್ಷಣೆ ಮಾಡುವ ನಿಟ್ಟಿನಲ್ಲಿ ಹಲವಾರು ಶಿಬಿರಗಳನ್ನು ಆಯೊಜಿಸಿದ್ದರು.
ಖಾಸಗಿ ಬಸ್ ಗಳಲ್ಲಿ ದರ ತಮ್ಮ ಮನಬಂದಂತೆಮಾಡಿದ ಏರಿಕೆಯನ್ನು ವಿರೋಧಿಸಿದರು.
ಕೊಂಕಣಿ ರೈಲ್ವೆ ಪ್ರಯಾಣಿಕರ ಬವಣೆಯನ್ನು ಉತ್ತಮಗೊಳಿಸಲು ಹೊರಾಡಿದರು.
ವೇಶ್ಯಾವಾಟಿಕೆಗೆ ತಳ್ಳಲು ಕರೆತರುತ್ತಿದ್ದ ಮಹಿಳೆಯ ರಕ್ಷಣೆಗಾಗಿ ಹೋರಾಡಿದರು.
ಅಂತ್ಯ ಸಂಸ್ಕಾರಗಳಿಗೆ ಬೇಕಾದ ಸಹಾಕಾರಗಳನ್ನು ಒದಗಿಸುವ ನಿಟ್ಟಿನಲ್ಲಿ ಶ್ರಮಿಸುತ್ತಿದ್ದಾರೆ.
'ರೋನ್ಸ್' ರವರದು, ತುಸು ಎತ್ತರದ ನಿಲುವು,ಸುಂದರ ಧೃಡಕಾಯದ ನಗೆಮೊಗದ ವ್ಯಕ್ತಿತ್ವ ಅವರದು. ಮೃದುಮಾತಿನ, ಜನರಿಗೆ ಸಹಾಯಮಾದುವ ಮನೋಭಾವ, ಸ್ನೇಹಪ್ರಿಯರು, ಮುಂಬಯಿನಲ್ಲಿ ಅಖಿಲಭಾರತೀಯ ಕನ್ನಡ ಪತ್ರಕರ್ತರ ಸಮಾವೇಶವನ್ನು ಅತ್ಯಂತ ಪ್ರಭಾವಶಾಲಿಯಾಗಿ ಸಂಘಟಿಸಿದ್ದರು.
ಹೀಗೆ ಪತ್ರಕರ್ತರಾಗಿ ಗಳಿಸಿದ ಅನುಭವ, ಹಾಗೂ ಯಶಸ್ಸಿನಿಂದ ಪ್ರೇರಿತರಾಗಿ ರೋನ್ಸ್ ಬಂಟ್ವಾಳ್, ತಮ್ಮದೇ ಆದ ಸಂಸ್ಥೆಯನ್ನು ಸ್ಥಾಪಿಸಿದರು. ರೋನ್ಸ್ ರ ಪತ್ನಿ, ತಾರಾ ಅವರಿಗೆ ನೆರವಾಗುತ್ತಿದ್ದಾರೆ.
ಆರ್ಲಿನ ದಿ ಹಾರ್ಪರ್ ಮತ್ತು ದಿ ಕ್ವೀನ್ಸ್ ವಿಜಿಲ್ ಇವನ ಪ್ರಥಮ ಕವನ ಸಂಕಲನಗಳು . ಮೊದಲು ಟೆನಿಸನ್ನನನ್ನು ಅನುಕರಿಸಿದನಾದರೂ ಕ್ರಮೇಣ ಆ ಹಾದಿಯನ್ನು ಬಿಟ್ಟು ತನ್ನ ಜಿಲ್ಲೆಯ ವಿಶಿಷ್ಟ ಕವಿಯಾಗಿ, ಅಲ್ಲಿನ ಜನಜೀವನದ ಸಾಹಿತಿಯಾಗಿ ಈತ 1907ರ ವೇಳೆಗೆ ಪ್ರಸಿದ್ಧನಾದ. ವಿಲಿಯಂ ವರ್ಡ್ಸವರ್ತನಂತೆಯೇ ಸರಳವಾದ, ನಿಸರ್ಗಕ್ಕೆ ಹತ್ತಿರವಾದ ಕವಿತಾ ವಸ್ತುವನ್ನು ಉಪಯೋಗಿಸಿಕೊಂಡು ಇನ್ನೂ ಒಂದು ಹೆಜ್ಜೆ ಮುಂದುವರಿದ. ನಾರ್ತಂಬರ್ಲೆಂಡ್ ಪ್ರದೇಶದ ರೈತರು, ಕೂಲಿಗಳು, ಗಣಿ ಕೆಲಸಗಾರರು, ಬಂಡಿ ಹೊಡೆಯುವವರು, ಕಲ್ಲು ಒಡೆಯುವವರು, ಕುರಿ ಕಾಯುವವರು, ಅಲೆಮಾರಿಗಳು ಮುಂತಾದ ನೆಲದ ಮಕ್ಕಳ ಸರಳವಾದ ಬದುಕಿನ ಸುಖ ದುಃಖಗಳನ್ನು ತನ್ನ ಕವಿತೆಗಳಲ್ಲಿ ನೇರವಾಗಿ, ಮನಮುಟ್ಟುವಂತೆ ಅಭಿವ್ಯಕ್ತಿಗೊಳಿಸಿದ. ಸ್ಟೋನ್ ಫೊಲ್ಸ್ಡ ಈ ರೀತಿಯ ಮೊದಲ ಕವನ ಸಂಕಲನ. ಅಲ್ಲಲ್ಲಿ ಜನರ ನುಡಿಗಟ್ಟುಗಳನ್ನೇ ಬಳಸಿ ಪ್ರಾದೇಶಿಕ ಭಾಷೆಗೆ ಬರ್ನ್ಸ್ ನಂತೆ ಕಾವ್ಯದಲ್ಲಿ ಸ್ಥಾನಮಾಡಿಕೊಟ್ಟ ಕೀರ್ತಿ ಗಿಬ್ಸನ್ನನದು.
1878-1962. ಜಾರ್ಜಿಯನ್ ಕಾವ್ಯಪಂಥದ ನಾಯಕರಲ್ಲೊಬ್ಬ. ಟೆನಿಸನ್ ಪಂಥವನ್ನು ವಿರೋಧಿಸಿ ಜನಜೀವನವನ್ನು ಕಾವ್ಯಕ್ಕೆ ವಸ್ತುವನ್ನಾಗಿ ಬಳಸಿಕೊಂಡು ವಿಪುಲವಾಗಿ ಕಾವ್ಯರಚನೆಮಾಡಿದ ಕವಿ.
ಡೇಲಿ ಬ್ರೆಡ್ ಸೊಗಸಾದ ಕಾವ್ಯನಾಟಕ. ನಿಸರ್ಗದ ಚೆಲುವನ್ನೂ ರೈತಕೂಲಿಗಳ ಸಂಕಟವನ್ನೂ ಒಳಗೊಂಡ ಈ ನಾಟಕ ರಂಗಭೂಮಿಗೆ ಪ್ರಜ್ಞಾವಂತ ಸಾಮಾಜಿಕ ಕೊಡುಗೆ.
ನಿರೂಪಿಸುವುದು, ಸಾಮಾಜಿಕ ಆವಶ್ಯಕತೆಗಳಿಗೆ ತಕ್ಕಂತೆ ಕಾನೂನುಗಳನ್ನು ಅನ್ವಯಿಸುವುದು,
ನ್ಯಾಯಪರಿಪಾಲನೆಗಾಗಿ ಸುವ್ಯವಸ್ಥಿತ ಆಡಳಿತನಿರ್ಮಾಣಕ್ಕೆ ನೆರವಾಗುವುದು, ಕಾನೂನು
ಶಾಸ್ರ್ತದ ಬಗ್ಗೆ ಪಬುದ್ಧ ಅಧ್ಯಯನ ಮತ್ತು ವೈಜ್ಞಾನಿಕ ವಿಶ್ಲೇಷಣೆಗಳಿಗೆ ನೆರವು ನೀಡುವುದು
ಅಮೆರಿಕದ ಕಾಯಿದೆ ಸಂಸ್ಥೆ : ಪ್ರಪಂಚದ ಪ್ರಸಿದ್ಧ ಕಾಯಿದೆಸಂಸ್ಥೆಗಳಲ್ಲಿ
ಕಾಲಜನ್ ಇಂಡಕ್ಷನ್ ಚಿಕಿತ್ಸೆ , ಇದು ಬಹಳ ಸಣ್ಣ, ಶುದ್ದ ಸೂಜಿಗಳನ್ನು ಚರ್ಮವನ್ನು ಚುಚ್ಚುವುದನ್ನು ಒಳಗೊಂಡಿರುವ ಒಂದು ಪುನರಾವರ್ತಿಸುವ ಸೃಜನಶೀಲ ಮತ್ತು ಕುಶಲ ಔಷಧೀಯ ವಿಧಾನವಾಗಿದೆ. ವಿಧಾನವು ಸಾಧಾರಣವಾಗಿ ಒಂದು ಕೈಪಿಡಿ ಚಲಿಸುವ ಯಂತ್ರ ಅಥವಾ ಕಂಪ್ಯೂಟರೀಕೃತ ಸ್ಟ್ಯಾಂಪಿಂಗ್ ಯಾಂತ್ರದ ಮಾದರಿ ನಿರ್ದಿಷ್ಟ ಯಂತ್ರವನ್ನು ಒಳಗೊಂಡಿದೆ. ಇಲ್ಲದಿದ್ದರೆ "ಸೂಕ್ಷ್ಮ ರೋಲರುಗಳು" ಎಂಬ ಚಲಿಸುವ ಗ್ಯಾಜೆಟ್ಗಳನ್ನು, 1990 ನಂತರದ ವರ್ಷಗಳಲ್ಲಿ ಬಳಸುತಿದ್ದಾರೆ ಮತ್ತು ಈ ಯಂತ್ರವನ್ನು ವಿಭಿನ್ನ ಹೆಸರುಗಳ ಅಡಿಯಲ್ಲಿ ಪ್ರದರ್ಶನ ಮಾಡಲಾಗಿದೆ, ಉದಾಹರಣೆಗೆ, ಸಂಸ್ಥೆಯ ಹೋರ್ಸ್ಟ್ ಲಿಬ್ಲ್ ನಾಮಸೂಚಕ ಲೇಖಕ ದಾಖಲಿಸಿದವರು ಡೇರ್ಮಾ ರೋಲರ್. ಯಾಂತ್ರೀಕೃತ ಸೂಕ್ಷ್ಮ ಸೂಜಿಯನ್ನು ಗ್ಯಾಜೆಟ್ಗಳನ್ನು, ಅಥವಾ "ಸೂಕ್ಷ್ಮ ನೀಡ್‌ಲಿಂಗ್ ಪೆನ್ನುಗಳು" ಸ್ಟಾಂಪಿಂಗ್, ಸಾಮಾನ್ಯವಾಗಿ ಎಂಜಿನ್ ಉತ್ತೇಜನಗೊಂಡು ಮತ್ತು ಪುನರಾವರ್ತಿತ ಮತ್ತು ಸೂಕ್ಷ್ಮ ಸೂಜಿಗಳನ್ನು ಸಮತೋಲಿತವಾಗಿ ನಿಲ್ಲಿಸಬಹುದು. ಈ "ಪೆನ್ನುಗಳು" ಹೆಚ್ಚುವರಿಯಾಗಿ ಉದಾಹರಣೆಗೆ, ಚರ್ಮದ ಪೆನ್, ಡೇರ್ಮಾ ಲೇಖನಿ ಮತ್ತು ಮೈಕ್ರೋ-ಪೆನ್,ಎಂಬ ವಿಭಿನ್ನ ಹೆಸರುಗಳ ಅಡಿಯಲ್ಲಿ ಪ್ರಚಾರ ಮಾಡಲಾಗುತ್ತದೆ.
ಇದು ಚರ್ಮದ ಒಳಚರ್ಮದ ಒಳಗೆ ಆಳವಾದ ಅನೇಕ ಸೂಕ್ಷ್ಮ ಚಾನಲ್ ರಚಿಸುತ್ತದೆ ಚರ್ಮದ ಎ ಭಾಗಡಾ ಮೇಲೆ ಉಪಯೋಗಿಸುವ ಉತ್ಪನ್ನಗಳ ಅಂಗೀಕಾರದ ಮತ್ತು ಹೀರುವಿಕೆಯನ್ನು ಸುಗಮಗೊಳಿಸುತ್ತದೆ ಮುಖ್ಯವಾಗಿ ಸೂಕ್ಷ್ಮ ಚಾನಲ್ ವರ್ಧಕ ಅಂಶಗಳು ಬಿಡುಗಡೆ ಮಾಡಿ ಮತ್ತು ಹೆಚ್ಚು ಕಾಲಜನ್ ಉತ್ಪಾದಿಸಲು ಮತ್ತು ಚರ್ಮ ಹೆಚ್ಚು ಬಲವಾದ ದಪ್ಪದಾದಾ ಮತ್ತು ತುಂಬಿಕೊಂಡಂತೆ ಮಾಡಲು ಫೈಬ್ರೊಬ್ಲಾಸ್ಟ್ ಜೀವಕೋಶಗಳು ಉತ್ತೇಜನ ನೀಡುತ್ತದೆ. ಇವು ಚರ್ಮದ ಮೇಲಿರುವ ಮೊಡವೆ , ಗಾಯ ಮುಂತಾದ ಕಲೆಗಳ ಒಳಗೆ ಚರ್ಮದ ಸೆಳ್‌ಳ್ಗಳ ಮೂಲಕ ಇಳಿಯುತ್ತದೆ. ಆದ್ದರಿಂದ ಚರ್ಮವು ಕಲೆ ಮುಂತಾದವುಗಳಿಂದ ಮುಕ್ತವಾಗುತ್ತದೆ ಮಾತು ಈ ಚಿಕಿತ್ಸೆ ಪಿಟೆಡ್ ಅಂದರೆ ಎಗ್ಗು ತಗ್ಗು ಇರುವ ಚರ್ಮದ ಮೇಲೆ ಬಹಳ ಚೆನ್ನಾಗಿ ಪರಿಣಾಮ ಬೀರುತ್ತದೆ.
ಡೇರ್ಮರೊಲ್ಲೆರ್ ಚರ್ಮದಲ್ಲಿ ಸಣ್ಣ ಸೂಕ್ಷ್ಮ ರಂದ್ರ ಮಾಡಲು ಉತ್ತಮ ಚೂಪಾದ ಸೂಜಿಗಳು ಸರಣಿಯೊಂದಿಗೆ ಶುದ್ಧ ಸ್ಟೇನ್ಲೆಸ್ ಸ್ಟೀಲಿನ ಸುತ್ತಿಗೆಯ ಆಕಾರದಲ್ಲಿ ಇರುವ ಒಂದು ಗೊಡ್ಡು ರೋಲರ್. ಈ ಪ್ರಕ್ರಿಯೆಯನ್ನು ಸೂಕ್ಷ್ಮ ನೀಡ್‌ಲಿಂಗ್ ಅಥವಾ ಚರ್ಮದ ನೀಡ್‌ಲಿಂಗ್ ಎಂದು ಕರೆಯುತ್ತಾರೆ. ಇದು ಕಾಲಜನ್ ಉತ್ಪಾದನೆಯನ್ನುದೇಹದಲ್ಲಿ ಉತ್ತೇಜಿಸುವ ಸಹಾಯ ಮಾಡುವ ಒಂದು ಕಾಲಜನ್ ಇಂಡಕ್ಷನ್ ಚಿಕಿತ್ಸೆ ಆಗಿದೆ
2 ದಿನಗಳ ಮೊದಲು ಮತ್ತು ಚಿಕಿತ್ಸೆ ದಿನ ಎಲ್ಲ ಚರ್ಮದ ಉತ್ಪನ್ನಗಳ ಬಳಕೆ ನಿಲ್ಲಿಸಿ ನಿಯಮಿತವಾಗಿ ಚಿಕಿತ್ಸೆ ಪ್ರಾರಂಭವಾಗುವ ಮೊದಲು ಸನ್ಸ್ಕ್ರೀನ್ ಬಳಸಿ ನೀವು ಯಾವುದೇ ರೀತಿಯ ಔಷಧಿಗಳನ್ನು ತೆಗೆದುಕೊಳ್ಳುತಿದ್ದಾರೆ, ಈ ಕಾರ್ಯ ನಿರ್ವಹಿಸುವ ಚರ್ಮರೋಗ ತಜ್ಞರಲ್ಲಿ ಎಲ್ಲಾ ವಿವರಗಳನ್ನು ಹಂಚಿಕೊಳ್ಳಲು ಮರೆಯದಿರಿ
ಮುಹಮ್ಮದ್ ಹುಟ್ಟುವುದಕ್ಕೆ ಎರಡು ತಿಂಗಳು ಮೊದಲು ಅವರ ತಂದೆ ಅಬ್ದುಲ್ಲಾ ನಿಧನರಾದರು. ಕೆಲವು ಇತಿಹಾಸಕಾರರು ಎರಡು ತಿಂಗಳುಗಳ ನಂತರವೆಂದು ಹೇಳಿದ್ದಾರೆ. ಮುಹಮ್ಮದ್‌ರಿಗೆ "ಮುಹಮ್ಮದ್" ಎಂದು ನಾಮಕರಣ ಮಾಡಿದ್ದು ಅವರ ಅಜ್ಜ ಅಬ್ದುಲ್ ಮುತ್ತಲಿಬ್ ಎಂದು ಹೇಳಲಾಗುತ್ತದೆ. ಮುಹಮ್ಮದ್ ಎಂದರೆ ಪ್ರಶಂಸಾರ್ಹ ವ್ಯಕ್ತಿ, ಸ್ತುತಿ ಪ್ರಶಂಸೆಗೆ ಪಾತ್ರನಾದ ವ್ಯಕ್ತಿ ಎಂಬ ಅರ್ಥಗಳಿವೆ. ಅರಬ್ ಸಂಪ್ರದಾಯದಂತೆ ಹಿರಿಯರ ಹೆಸರನ್ನಿಡುವುದಕ್ಕೆ ಬದಲು ಈ ಹೆಸರನ್ನಿಟ್ಟದ್ದೇಕೆ ಎಂದು ಅಬ್ದುಲ್ ಮುತ್ತಲಿಬ್‌ರೊಂದಿಗೆ ವಿಚಾರಿಸಲಾದಾಗ, "ನನ್ನ ಮೊಮ್ಮಗನನ್ನು ಆಕಾಶದಲ್ಲಿ ದೇವರು ಮತ್ತು ಭೂಮಿಯಲ್ಲಿ ಜನರು ಪ್ರಶಂಸಿಸುವಂತಾಗಬೇಕು" ಎಂದು ಅವರು ಉತ್ತರಿಸಿದರಂತೆ. ಈ ಹೆಸರು ಅರಬ್ಬರಲ್ಲಿ ರೂಢಿಯಲ್ಲಿಲ್ಲದಿದ್ದರೂ ಇಸ್ಲಾಮೀ ಪೂರ್ವ ಕಾಲದಲ್ಲಿ ಈ ಹೆಸರನ್ನು ಹೊಂದಿದ್ದ ಕೆಲವರು ಇದ್ದರೆಂದು ಇಬ್ನ್ ಸಅದ್ ಹೇಳಿದ್ದಾರೆ.
ಮುಹಮ್ಮದ್‌ರ ತಾಯಿ ಆಮಿನ ಒಂದು ವಾರದ ಕಾಲ ಮಗುವಿಗೆ ಎದೆಹಾಲುಣಿಸಿ, ನಂತರ ಮಗುವಿಗೆ ಎದೆಹಾಲುಣಿಸುವ ಜವಾಬ್ದಾರಿಯನ್ನು ಸುವೈಬ ಎಂಬ ಮಹಿಳೆಗೆ ವಹಿಸಿಕೊಟ್ಟರು. ಈಕೆ ಮುಹಮ್ಮದ್‌ರ ದೊಡ್ಡಪ್ಪ ಅಬೂಲಹಬ್‌ರ ದಾಸಿಯಾಗಿದ್ದು, ಮುಹಮ್ಮದ್‌ರ ಜನನ ವಾರ್ತೆಯನ್ನು ಕೇಳಿದ ತಕ್ಷಣ ಅಬೂಲಹಬ್ ಆಕೆಯನ್ನು ದಾಸ್ಯ ವಿಮೋಚನೆಗೊಳಿಸಿದ್ದರು. ಅರಬ್ ಸಂಪ್ರದಾಯದಂತೆ ನಗರವಾಸಿಗಳಾದ ಸ್ಥಿತಿವಂತರು ತಮ್ಮ ಮಕ್ಕಳನ್ನು ಅವರ ಸಮಗ್ರ ಬೆಳವಣಿಗೆಗಾಗಿ ಮರುಭೂಮಿಯ ದಾದಿಗಳಿಗೆ ಒಪ್ಪಿಸುತ್ತಿದ್ದರು. ಮಕ್ಕಳು ಮರುಭೂಮಿಯ ಮುಕ್ತ ಮತ್ತು ಆರೋಗ್ಯಕರ ವಾತಾವರಣದಲ್ಲಿ ಬೆಳೆದು, ಸುದೃಢ ದೇಹ, ಶುದ್ಧ ಭಾಷೆ ಮತ್ತು ಉತ್ತಮ ಸಂಸ್ಕಾರವನ್ನು ಕಲಿಯಬೇಕೆಂಬುದೇ ಇದರ ಉದ್ದೇಶ. ಹೀಗೆ ಬನೂ ಸಅದ್ ಬಿನ್ ಬಕರ್ ಗೋತ್ರಕ್ಕೆ ಸೇರಿದ ಕೆಲವು ಮಹಿಳೆಯರು ಶಿಶುಗಳನ್ನು ಅರಸುತ್ತಾ ಮಕ್ಕಾ ನಗರಕ್ಕೆ ಬಂದರು. ಅನಾಥ ಮುಹಮ್ಮದ್‌ರನ್ನು ಸ್ವೀಕರಿಸಲು ಅವರಲ್ಲಿ ಯಾರೂ ಮುಂದಾಗಲಿಲ್ಲ. ಕೊನೆಗೆ ಅವರ ಪೈಕಿ ಹಲೀಮ ಬಿಂತ್ ಅಬೂ ದುಐಬ್ ಎಂಬ ಮಹಿಳೆಗೆ ಯಾವುದೇ ಶಿಶುಗಳು ಸಿಗದೇ ಇದ್ದಾಗ ಅನಿವಾರ್ಯವಾಗಿ ಮುಹಮ್ಮದ್‌ರನ್ನು ಪಡೆದುಕೊಂಡಳು. ಈಕೆಯ ಗಂಡನ ಹೆಸರು ಹಾರಿಸ್ ಬಿನ್ ಅಬ್ದುಲ್ ಉಝ್ಝ.
ಅಬೂತಾಲಿಬ್ ಮುಹಮ್ಮದ್‌ರನ್ನು ಬಹಳ ಪ್ರೀತಿಸುತ್ತಿದ್ದರು. ಒಂದು ಕ್ಷಣ ಮುಹಮ್ಮದ್‌ರನ್ನು ಕಾಣದಿದ್ದರೆ ಅವರು ಆತಂಕಪಡುತ್ತಿದ್ದರು. ಆದ್ದರಿಂದ ಒಮ್ಮೆ ಅವರು ವ್ಯಾಪಾರಕ್ಕಾಗಿ ಮಕ್ಕಾದ ವರ್ತಕರೊಂದಿಗೆ ಸಿರಿಯಾಗೆ ಹೊರಟಾಗ ಮುಹಮ್ಮದ್‌ರನ್ನೂ ಜೊತೆಯಲ್ಲಿ ಸೇರಿಸಿಕೊಂಡರು. ಆಗ ಮುಹಮ್ಮದ್‌ರಿಗೆ ಹೆಚ್ಚೆಂದರೆ 10-12 ವರ್ಷ ಪ್ರಾಯ. ಈ ಯಾತ್ರೆಯಲ್ಲಿ ಜರುಗಿದ ಒಂದು ಅದ್ಭುತ ಘಟನೆಯನ್ನು ಬಗ್ಗೆ ಅನೇಕ ಚರಿತ್ರೆಕಾರರು ಉಲ್ಲೇಖಿಸಿದ್ದಾರೆ. ಅದೇನೆಂದರೆ, ವರ್ತಕ ತಂಡವು ಸಿರಿಯಾದ ಬುಸ್ರಾ ಎಂಬ ಊರಿಗೆ ತಲುಪಿದಾಗ, ವಿಶ್ರಾಂತಿಗಾಗಿ ಒಂದು ಮರದ ಬುಡದಲ್ಲಿ ಇಳಿದರು. ಅಲ್ಲೇ ಹತ್ತಿರದ ಒಂದು ಮಠದಲ್ಲಿ ಬಹೀರಾ ಎಂಬ ಕ್ರಿಶ್ಚಿಯನ್ ಸನ್ಯಾಸಿಯಿದ್ದರು. ಅವರು ಮುಹಮ್ಮದ್‌ರನ್ನು ಕಂಡು ಕುತೂಹಲದಿಂದ ವೀಕ್ಷಿಸಿದರು. ಬೈಬಲ್ ಬಗ್ಗೆ ಆಳಜ್ಞಾನವನ್ನು ಹೊಂದಿದ್ದ ಬಹೀರಾ ಅಬೂತಾಲಿಬ್ ಮತ್ತು ಇತರ ವರ್ತಕರನ್ನು ಮಠಕ್ಕೆ ಕರೆಸಿ, ನೀವು ಈ ಹುಡುಗನನ್ನು ಈಗಿಂದೀಗಲೇ ನಿಮ್ಮ ಊರಿಗೆ ವಾಪಸು ಕರೆದೊಯ್ಯಿರಿ. ಇವರು ಮುಂದೆ ಪ್ರವಾದಿಯಾಗುವ ಎಲ್ಲಾ ಲಕ್ಷಣ ಸ್ಪಷ್ಟವಾಗಿ ಗೋಚರಿಸುತ್ತಿದೆ. ನೀವು ಸಿರಿಯಾಗೆ ಹೋದರೆ ಅಲ್ಲಿ ಈ ಹುಡುಗನಿಗೆ ತೊಂದರೆಯಾಗುವ ಸಾಧ್ಯತೆ ಇದೆ ಎಂದರು. ಇದರಿಂದ ಭಯಭೀತರಾದ ಅಬೂತಾಲಿಬ್ ತಕ್ಷಣ ಕೆಲವು ಜನರೊಡನೆ ಮುಹಮ್ಮದ್‌ರನ್ನು ಊರಿಗೆ ಕಳುಹಿಸಿಕೊಟ್ಟರು.
ಕುರೈಷರು ಈ ಆಂದೋಲನವನ್ನು ಹಿಂಸಾತ್ಮಕವಾಗಿ ಹಿಮ್ಮೆಟ್ಟಿಸಲು ಪ್ರಯತ್ನಿಸಿದರು. ಅವರು ಮುಹಮ್ಮದ್‌ರ ಅನುಯಾಯಿಗಳನ್ನು — ವಿಶೇಷವಾಗಿ ತುಳಿತಕ್ಕೊಳಗಾದವರನ್ನು — ಸಾರ್ವಜನಿಕವಾಗಿ ಹಿಂಸಿಸತೊಡಗಿದರು. ಮುಹಮ್ಮದ್‌ರ ಶಿಷ್ಯ ಇಬ್ನ್ ಮಸ್‌ಊದ್ ಹೇಳುತ್ತಾರೆ: "ಮೊತ್ತಮೊದಲು ಏಳು ಜನರು ನಾವು ಇಸ್ಲಾಂ ಧರ್ಮಕ್ಕೆ ಸೇರಿದ್ದೇವೆಂದು ಬಹಿರಂಗವಾಗಿ ಘೋಷಿಸಿದರು. ಮುಹಮ್ಮದ್, ಅಬೂಬಕರ್, ಬಿಲಾಲ್, ಖಬ್ಬಾಬ್, ಸುಹೈಬ್, ಅಮ್ಮಾರ್ ಮತ್ತು ಸುಮಯ್ಯ. ಮುಹಮ್ಮದ್ ಮತ್ತು ಅಬೂಬಕರ್‌ರಿಗೆ ಬೆಂಗಾವಲಾಗಿ ಅವರ ಗೋತ್ರವಿತ್ತು. ಆದ್ದರಿಂದ ಅವರನ್ನು ಹಿಂಸಿಸುವುದು ಅಷ್ಟು ಸುಲಭವಾಗಿರಲಿಲ್ಲ. ಆದರೆ ಉಳಿದವರು ಗುಲಾಮರಾಗಿದ್ದರು. ಅವರನ್ನು ಕುರೈಷರು ತೀವ್ರವಾಗಿ ಹಿಂಸಿಸಿದರು. ಕುರೈಷ್ ಮುಖಂಡ ಅಬೂಜಹಲ್ ಸುಮಯ್ಯರಿಗೆ ತೀವ್ರ ಹಿಂಸೆ ನೀಡಿ ಕೊನೆಗೆ ಭರ್ಚಿಯಿಂದ ತಿವಿದು ಕೊಂದುಬಿಟ್ಟ." ಮುಹಮ್ಮದ್‌ರಿಗೆ ಬೆಂಗಾವಲಾಗಿ ಅವರ ಗೋತ್ರವಿದ್ದರೂ ಸಹ, ಕುರೈಷರು ಅವಕಾಶ ಸಿಕ್ಕಿದಾಗಲೆಲ್ಲಾ ಅವರನ್ನು ನಿಂದಿಸುತ್ತಲೂ ಹಿಂಸಿಸುತ್ತಲೂ ಇದ್ದರು. ಒಮ್ಮೆ ಮುಹಮ್ಮದ್ ಕಅಬಾದಲ್ಲಿ ನಮಾಝ್ ಮಾಡಲು ನಿಂತಿದ್ದಾಗ, ಉಕ್ಬ ಬಿನ್ ಅಬೂ ಮುಈತ್ ಅವರ ಕೊರಳಿಗೆ ಶಾಲನ್ನು ಬಿಗಿದು ಉಸಿರು ಕಟ್ಟಿಸಿ ಸಾಯಿಸಲು ಪ್ರಯತ್ನಿಸಿದ್ದರು. ಆಗ ಅಬೂಬಕರ್ ಎಲ್ಲಿಂದಲೋ ಓಡಿ ಬಂದು ಅವರನ್ನು ಪಾರು ಮಾಡಿದರು.
ಮುಹಮ್ಮದ್ ಯಾವಾಗ ಹುಟ್ಟಿದರು ಎಂಬ ಬಗ್ಗೆ ನಿಖರ ದಾಖಲೆಗಳಿಲ್ಲ. ಹೆಚ್ಚಿನ ಅರಬ್ ಇತಿಹಾಸಕಾರರ ಪ್ರಕಾರ ಅವರು ಆನೆಯ ವರ್ಷದಲ್ಲಿ ಹುಟ್ಟಿದರು. ಆನೆಯ ವರ್ಷ ಎಂದರೆ ಯಮನ್ ದೊರೆ ಅಬ್ರಹ ಆನೆಯ ಸೇನೆಯೊಂದಿಗೆ ಕಅಬಾವನ್ನು ಧ್ವಂಸ ಮಾಡಲು ಬಂದ ವರ್ಷ, ಅಂದರೆ ಕ್ರಿ.ಶ. 570. ಮುಹಮ್ಮದ್ ಹುಟ್ಟಿದ ತಿಂಗಳ ಬಗ್ಗೆ ಇತಿಹಾಸಕಾರರಿಗೆ ಗೊಂದಲಗಳಿವೆ. ಹೆಚ್ಚಿನವರ ಅಭಿಪ್ರಾಯ ಪ್ರಕಾರ ಅದು ಹಿಜರಿ ಕ್ಯಾಲೆಂಡರ್‌ನ ಮೂರನೇ ತಿಂಗಳು ರಬೀಉಲ್ ಅವ್ವಲ್. ಮುಹಮ್ಮದ್ ಯಾವ ದಿನ ಹುಟ್ಟಿದರು ಎಂಬ ಬಗ್ಗೆಯೂ ಗೊಂದಲಗಳಿವೆ. ಹೆಚ್ಚಿನವರು ಹೇಳುವುದು ರಬೀಉಲ್ ಅವ್ವಲ್ 12. ರಬೀಉಲ್ ಅವ್ವಲ್ 9 ಎಂದು ಹೇಳಿದವರೂ ಇದ್ದಾರೆ. ಭಾರತೀಯ ಇಸ್ಲಾಮಿಕ್ ವಿದ್ವಾಂಸ ಮುಹಮ್ಮದ್ ಸುಲೈಮಾನ್ ಮನ್ಸೂರ್‌ಪುರಿ ಮತ್ತು ಖಗೋಳಶಾಸ್ತ್ರಜ್ಞ ಮಹ್ಮೂದ್ ಪಾಶಾ ಹೇಳುವ ಪ್ರಕಾರ ಮುಹಮ್ಮದ್ ಕ್ರಿ.ಶ. 571 ಏಪ್ರಿಲ್ 20 ಅಥವಾ 22 ರಂದು ಹುಟ್ಟಿದರು. ಆದರೆ ಆಧಾರ ಪುರಾವೆಗಳನ್ನು ತೂಗಿ ನೋಡಿದಾಗ ಮುಹಮ್ಮದ್ ಹುಟ್ಟಿದ್ದು 570 ಆಗಸ್ಟ್ ತಿಂಗಳಲ್ಲಿ ಎಂದು ಕಾಸಿನ್ ಡಿ ಪರ್ಸಿವಲ್ ಅರಬ್ಬರ ಬಗ್ಗೆ ಬರೆದ ಪುಸ್ತಕದಲ್ಲಿ ವಿವರಿಸಿದ್ದಾರೆ. ಮುಹಮ್ಮದ್ ಹುಟ್ಟಿದ್ದು ಸೋಮವಾರ ಎಂಬ ವಿಷಯದಲ್ಲಿ ಗೊಂದಲವಿಲ್ಲ. ಇದನ್ನು ಸ್ವತಃ ಅವರೇ ದೃಢೀಕರಿಸಿದ್ದಾರೆ.